Εφημερίδα Karfitsa - 13/7/2019\nΣυνεχίζονται οι επιχειρήσεις από τις αστυνομικές αρχές στη Μύκονο με νυχτερινά κέντρα του νησιού να προσελκύουν ως εργαζομένους «γνώριμους» των αρχών. Οι έλεγχοι γίνονται από κλιμάκιο του τμήματος εκβιαστών που έφυγε από την Αθήνα σε συνεργασία με αστυνομικούς της ΟΠΚΕ καθώς και της υποδιεύθυνσης αστυνομίας Μυκόνου. Το βράδυ του Σαββάτου, όπως αναφέρει η ΕΡΤ, από […] Το άρθρο Αστυνομικοί έλεγχοι στη Μύκονο: Γεωργιανός κακοποιός και Χρυσαυγίτης στην ασφάλεια μαγαζιών εμφανίστηκε πρώτα στο ΚΑΡΦΙΤΣΑ.\nΠλήθος κόσμου κατέκλυσε τον υπαίθριο χώρο του δημαρχείου Θεσσαλονίκης την Κυριακή 19 Ιουνίου για να τιμήσουν την εκδήλωση που ήταν αφιερωμένη στην Μικρασιατική κουζίνα. 35 σύλλογοι από την ευρύτερη Μικρά Ασία μαγείρεψαν εδέσματα της περιοχής τους μαζί με τις καταξιωμένες σεφ Αργυρώ Μπαρμπαρίγου και Μαρία Εκμεκτσίογλου. Την εκδήλωση παρουσίασε η Ελένη Ψυχούλη. Μαζί με τη […] Το άρθρο Θεσσαλονίκη: 100 χρόνια μνήμης στη μικρασιατική κουζίνα εμφανίστηκε πρώτα στο ΚΑΡΦΙΤΣΑ.\nΜήνυμα στις εξέδρες από τους οπαδούς της Βαλαρένγκα που τάσσονται σύσσωμοι υπέρ των ανθρωπίνων δικαιωμάτων και της ισότητας προς την LGBTQ κοινότητα στο ματς κόντρα στην Όντ. Χιλιάδες Νορβηγοί άναψαν χρωματιστά καπνογόνα στα χρώματα που συμβολίζουν τη διαφορετικότητα στέλνοντας το δικό τους μήνυμα, για σεβασμό στα ανθρώπινα δικαιώματα, αλλά και στην ισότητα των μελών της […] Το άρθρο Νορβηγία: Οι φίλαθλοι της Βαλαρένγκα υπέρ της ΛΟΑΤΚΙ+ κοινότητας (vid) εμφανίστηκε πρώτα στο ΚΑΡΦΙΤΣΑ.\nΟ Ιβάν Νάσμπεργκ που έχει συμφωνήσει σε όλα με τον ΠΑΟΚ αγωνίζεται αυτή την ώρα βασικός στην αναμέτρηση της Βαλερένγκα κόντρα στην Όντ για την 12η αγωνιστική του Νορβηγικού πρωταθλήματος. Ο 26χρονος έχει συμφωνήσει εδώ και αρκετές εβδομάδες με τον Δικέφαλο του Βορρά, όμως το συμβόλαιο του Νάσμπεργκ λήγει στις 31 Ιουλίου και τότε θα […] Το άρθρο ΠΑΟΚ: Βασικός ξανά ο Νάσμπεργκ εμφανίστηκε πρώτα στο ΚΑΡΦΙΤΣΑ.\nΑν η Τουρκία επιμείνει στο βέτο έναντι της προσχώρησης της Σουηδίας και της Φινλανδίας στο ΝΑΤΟ «θα δημιουργηθούν ερωτήματα αναφορικά με την συμπεριφορά της» ως κράτος μέλος της Αταλαντικής Συμμαχίας, δήλωσε η υπουργός Εξωτερικών της Γαλλίας Κατρίν Κολονά σε συνέντευξή της που δημοσιεύεται στο σημερινό φύλλο της Journal du Dimanche. Η Γαλλίδα υπουργός σημειώνοντας ότι […] Το άρθρο Η Γαλλία θα θέσει θέμα «συμπεριφοράς» της Τουρκίας στο ΝΑΤΟ αν επιμείνει στο βέτο για Φινλανδία, Σουηδία εμφανίστηκε πρώτα στο ΚΑΡΦΙΤΣΑ.


Τεχνοκρατικοί πατερναλισμοί και μεταρρυθμίσεις | ONLINE-PRESS\nΑρχική Απόψεις Τεχνοκρατικοί πατερναλισμοί και μεταρρυθμίσεις\nΤεχνοκρατικοί πατερναλισμοί και μεταρρυθμίσεις\nΤις περισσότερες φορές τα πράγματα δεν είναι απλά∙ δεν είναι μαύρο – άσπρο. Το σίγουρο, πολλά δεν είναι αυτονόητα στην ευρωπαϊκή εμπειρία. Τουλάχιστον, αυτό φάνηκε στη συνέντευξη του πρωθυπουργού την Τετάρτη το βράδυ στην ΕΡΤ.\nΣτο Εurogroup του Ιουνίου, με σύμφωνη τη Γερμανία, θα εκφραστεί η άποψη ότι η Ελλάδα δεν θα χρειαστεί πρόσθετη (προληπτική) πιστωτική γραμμή στήριξης. Πρόκειται για θετική εξέλιξη∙ ανακτάται σημαντικό μέρος της εθνικής κυριαρχίας. Αυτό δίνει την αίσθηση στο εσωτερικό, ίσως το πολιτικό σήμα, ότι η χώρα θα επιστρέψει μετά τον Αύγουστο στις αγορές, ότι θα είναι κανονικό μέλος της ευρωζώνης και ότι η κυβέρνηση θα έχει την ευχέρεια να εφαρμόσει πολιτικές της επιλογής της; Από τη συνέντευξη, δεν προέκυψε κάτι τέτοιο, ούτε καν τέτοια πρόθεση. Και αυτό δείχνει προσγειωμένο πρωθυπουργό∙ επίσης καλό.\nΣίγουρα, η υπόθεση του χρέους είναι η σημαντικότερη παράμετρος της ελληνικής περιπέτειας. Από τούτη τη στήλη, στο παρελθόν, είχε επισημανθεί ότι η υπερχρέωση με κύκλο λιτότητας/ύφεσης εμποδίζει τις επενδύσεις, υπονομεύοντας τη δυνητική μελλοντική ανάπτυξη. Παρά την κοινή παραδοχή ότι «όλοι θα ωφεληθούν από μέτρα ελάφρυνσης του χρέους» (δηλώσεις του επιτρόπου Νομισματικών Υποθέσεων Πιερ Μοσκοβισί), ουδείς στο Eurogroup δεσμεύεται στην Ευρώπη προσώρας. Θα υπάρξουν ρήτρες προϋποθέσεων και δυνατότητα αναστολής των ευεργετικών εφαρμογών της ελάφρυνσης για την οικονομία στην περίπτωση που θα υπάρχει εκτροπή από συμφωνημένους στόχους. Η ομπρέλα του πιο πιθανού εργαλείου θα ονομάζεται «ενισχυμένη εποπτεία».\nΑνεξάρτητα από το αν θα συμμετάσχει με οικονομική στήριξη ή μόνο με επίβλεψη, το ΔΝΤ θα κρατήσει ρόλο «τεχνικού συμβούλου» στο πλαίσιο της ενισχυμένης εποπτείας της Ελλάδας. Κατά τα λεγόμενα της Κριστίν Λαγκάρντ «το ΔΝΤ ασφαλώς μπορεί να εμπλακεί και θα εμπλακεί με διάφορους τρόπους, με διάφορα εργαλεία στην υπόθεση της Ελλάδας…» Θα είναι θετικό, αν η θέση του ΔΝΤ για την ελάφρυνση του χρέους θα βαρύνει υπέρ της Ελλάδας.\nΕπομένως, η κρίσιμη ύλη έχει να κάνει με το σκέλος «διαρθρωτικές μεταρρυθμίσεις». Οι ελληνικές κυβερνήσεις, θέλοντας να απεμπολήσουν τις ευθύνες της υπερχρέωσης της χώρας, απεικόνισαν τις μεταρρυθμίσεις όχι ως αναγκαίες, αλλά ως εντολή των Βρυξελλών μέσω των γραφειοκρατών και τεχνικών κλιμακίων. Αυτή η πεποίθηση υπάρχει ακόμα στα μυαλά πολλών κυβερνητικών (αλλά και στα μυαλά πολλών Ευρωπαίων ακροδεξιών, αντισυστημικών, λαϊκιστών και εθνικιστών).\nΙσως, όχι άδικα, αν κάποιος σκεφτεί τις ιδιοτέλειες της «διάσωσης» και διάφορες άλλες παραδοχές, όπως αυτή του πρώην επικεφαλής οικονομολόγου της Παγκόσμιας Τράπεζας Καουσίκ Μπασού (καθηγητή Οικονομικής στο Πανεπιστήμιο Cornell): «Το “κάντε διαρθρωτικές μεταρρυθμίσεις” είναι η ασφαλέστερη συμβουλή. Κανείς δεν ξέρει τι ακριβώς σημαίνει. Αλλά εάν το ΑΕΠ αυξηθεί: “Σας το είπαμε”. Εάν συρρικνωθεί: “Δεν κάνατε τις μεταρρυθμίσεις που σας είπαμε”».\nΑλλά αυτή τη φορά φαίνεται κάτι διαφορετικό. Είδαμε έναν πρωθυπουργό να σκέφτεται πάνω σε κοινούς κανόνες του σύνθετου ευρωπαϊκού παιχνιδιού. Δεν θέλει σύγκρουση ή παρανόηση με τις Βρυξέλλες ακόμα και για την εφαρμογή των κανόνων του Συμφώνου Σταθερότητας. Ως προς τούτο, χαρίζει τις κραυγές και τις προσπάθειες αποσταθεροποίησης της χώρας στην αντιπολίτευση που ακόμα κινείται στη συνταγή ότι αυτή καθαυτήν η συμμετοχή στην ευρωζώνη θα έλυνε μαγικά τα διαρθρωτικά προβλήματα της οικονομίας εφόσον η χώρα θα επωφελούνταν εσαεί από τα χαμηλά επιτόκια.\nΑκριβώς το «να κυβερνάς χωρίς να κάνεις τίποτα» ήταν η λογική που επέτρεψε στα ευρωπαϊκά τεχνικά όργανα να παριστάνουν τους ειδικούς –καλύτερα, τους μάγους– στις ελληνικές κυβερνήσεις: να υποδεικνύουν, να απαγορεύουν, να συγχαίρουν και να προστατεύουν, δηλαδή, να επιβάλλουν έναν μονοδιάστατο «τεχνοκρατικό πατερναλισμό» –κατά την έκφραση του οικονομολόγου Ζαν Πισανί-Φερί– τόσο περίπλοκο, πέραν κάθε δημοκρατικής νομιμοποίησης, ώστε μόνον οι νομάδες των τεχνικών κλιμακίων να ξέρουν τι επιτρέπεται, τι είναι ανεκτό ή τι απαγορεύεται, σ’ ένα άκαμπτο σύστημα παρακολούθησης εθνικών λογαριασμών και προϋπολογισμών.\nΑπό την άλλη, σήμερα μόνον στην Ευρώπη μπορούν να δρομολογηθούν θετικές εξελίξεις, παρά τις αδυναμίες και τις αγκυλώσεις. Υπό το ειδικό βάρος των προβλημάτων της Ιταλίας, διαφαίνονται τάσεις: λιγότερο μιας ένωσης που θα συνδυάζει συλλογική πειθαρχία, αλληλεγγύη και αμοιβαιοποίηση των χρεών, και περισσότερο αυτή της εθνικής ευθύνης, η λογική της οποίας οδηγεί, σε ακραίες περιπτώσεις, σε ενδεχόμενα κρατικών πτωχεύσεων.\nΤο αν η Ευρώπη θα επιτρέψει στις κυβερνήσεις να ασκήσουν πολιτικές της επιλογής τους θα είναι ένα στοίχημα υπέρ της Ευρώπης. Θα είναι μια αρχή κοινών στόχων αλλά και αναγνώρισης διαρθρωτικών διαφορών. Το ίδιο ισχύει για τις κυβερνήσεις.\nΘα μπορούν να πείσουν τις αγορές και τους δανειστές τους για την ορθότητα των επιλογών τους; Στην Ελλάδα πρέπει να αλλάξουμε πολλά ώστε να πετύχουμε αναδιάταξη της οικονομίας μέσα στην Ευρώπη. Και, μόνο του, είναι ένα καλό στοίχημα για την Αριστερά.\nΔυνατότητες υπάρχουν, όπως και πλεονεκτήματα. Υπάρχουν όμως και στρεβλώσεις που θρέφουν τους τεχνοκρατικούς πατερναλισμούς. Η πρόκληση έγκειται στο ξεκλείδωμα εκείνων των μεταρρυθμίσεων, που θα επιτρέψουν να συμβούν τα καλά πράγματα.\nΠροηγούμενο άρθροΗμικρανίες στους άνδρες: Πού οφείλονται\nΕπόμενο άρθροΈχω μια απορία…


Μήπως η λύση για την παχυσαρκία είναι το μαύρο πιπέρι; Δείτε τι έδειξε νέα έρευνα - ladytimes.gr\nHome HomePageSlider\tΜήπως η λύση για την παχυσαρκία είναι το μαύρο πιπέρι; Δείτε τι έδειξε νέα έρευνα\nΜήπως η λύση για την παχυσαρκία είναι το μαύρο πιπέρι; Δείτε τι έδειξε νέα έρευνα\nΝέα έρευνα διαπιστώνει ότι το μαύρο πιπέρι έχει ισχυρές ιδιότητες που καταπολεμούν την παχυσαρκία. Αναλυτικότερα ινδοί ερευνητές από το Πανεπιστήμιο Sri Venkateswara, οι οποίοι πραγματοποίησαν την μελέτη πάνω σε ποντίκια ανακάλυψαν ότι η πιπερονάλη, ένωση που υπάρχει στο καρύκευμα μειώνει σημαντικά τις επιβλαβείς επιδράσεις μιας διατροφής πλούσιας σε λιπαρά.\nΟσα έλαβαν ως συμπλήρωμα πιπερονάλη για έξι εβδομάδες είχαν μικρότερο σωματικό βάρος, λιγότερο ποσοστό λίπους και χαμηλότερα επίπεδα σακχάρου στο αίμα τους, καθώς και πιο δυνατά οστά σε σύγκριση με εκείνα που τρέφονταν μόνο με λιπαρές τροφές και καθόλου πιπέρι.\nΑξίζει να υπενθυμιστεί εδώ ότι σε άλλη βρετανική μελέτη ερευνητές του Imperial College του Λονδίνου ανακάλυψαν μεταλλάξεις σε γονίδιο που σχετίζεται με την παχυσαρκία και κατέληξαν στο συμπέρασμα ότι «η παχυσαρκία δεν είναι πάντα λαιμαργία».\nΒρετανική έρευνα: Μόνο τα ελληνικά γιαούρτια δεν έχουν...\nΓιατί πρέπει να γυμναζόμαστε…..\nΜπρόκολο: Γιατί κάνει καλό στην υγεία;\nΓιατί πρέπει να βάλεις το ρύζι στη δίαιτά...


Ευχαριστήριο μήνυμα από την I.P.A. Πρέβεζας\nΔΙΕΘΝΗΣ ΕΝΩΣΗ ΑΣΤΥΝΟΜΙΚΩΝ Τ.Δ. ΠΡΕΒΕΖΑΣ\nΟ Πρόεδρος της Τοπικής Διοίκησης I.P.A. Πρέβεζας Σοφοκλής ΚΙΤΣΙΟΣ ευχαριστεί θερμά την IPA Θεσσαλονίκης και τον Πρόεδρο του Συνεταιρισμού Αστυνομικών Θεσσαλονίκης κ. Ηλία ΒΑΣΙΛΑΚΗ για την δωρεά προσφορά τριάντα αναμνηστικών λαβάρων IPA προς την Τοπική μας Διοίκηση.\nΟ Πρόεδρος - Σοφοκλής ΚΙΤΣΙΟΣ\nΕυχαριστήριο μήνυμα από την I.P.A. Σάμου\nΕυχαριστήριο μήνυμα από την I.P.A. Αρκαδίας\nΔράσεις της I.P.A. Καρδίτσας\tΔράσεις της I.P.A. Ηρακλείου


08:23 - 09 Ιουν 2017 | Ειδήσεις\nΣτα στενά πηγαδάκια των Συντηρητικών σχολιάζονται ήδη τα σενάρια για την επόμενη ημέρα, το μεγάλο λάθος των εκλογών και το μέλλον της ίδιας της Μέι.\nΟ Τζέρεμι Κόρμπιν, ο αντίπαλος της Μέι, κατάφερε να κεφαλοποιήσει την δυσαρέσκεια των Βρετανών για το Brexit.\nΣύμφωνα με τις τελικές προβλέψεις του BBC, 316 έδρες κερδίζουν οι Συντηρητικοί και 265 οι Εργατικοί ενώ για την αυτοδυναμία απαιτούνται 326 έδρες. Επίσης το δίκτυο δίνει 34 έδρες στους Σκωτσέζους και 13 στους Φιλελεύθερους Δημοκράτες.\nΜε καταμετρημένες 623 έδρες από τις 650, οι Συντηρητικοί προηγούνται με 309 έναντι των Εργατικών που έχουν 258, ενώ 34 έδρες έχει πάρει το σκοτσέζικο εθνικιστικό κόμμα, 12 οι Φιλελεύθεροι Δημοκράτες και 10 το κόμμα DUP από την Ιρλανδία.\nΗ Τερέζα Μέι μίλησε για σταθερότητα, στην περίπτωση όμως που οι Συντηρητικοί είναι πρώτο κόμμα. Η κ. Μέι προχώρησε σε δηλώσεις μετά την επανεκλογή της στο Βρετανικό Κοινοβούλιο. «Η χώρα χρειάζεται περίοδο σταθερότητας. Αν οι Συντηρητικοί έχουν εξασφαλίσει τις περισσότερες έδρες και τις περισσότερες ψήφους, τότε είναι καθήκον μας να διατηρήσουμε αυτή τη σταθερότητα» ανέφερε χαρακτηριστικά.\nΟ Κόρμπιν ζητά παραίτηση Μέι\nΟ Τζέρεμι Κόρμπιν, ο οποίος εκλέχτηκε με ρεκόρ ψήφων στην περιφέρεια του Ίσλινγκτον, έστειλε το δικό του μήνυμα στους ψηφοφόρους αλλά και στην Τερέζα Μέι.\nΟ ηγέτης των Εργατιών επανέλαβε ότι «η πολιτική στην χώρα άλλαξε» και, αφού ευχαρίστησε την αστυνομία για την δουλειά που έκανε τόσο στις εκλογές, όσο και στις τρομοκρατικές επιθέσεις, δήλωσε ότι θα συνεχίσει να μαθαίνει από τους ψηφοφόρους του. «Η πολιτική άλλαξε, δεν πάει πίσω. Οι άνθρωποι είπαν ότι δεν θέλουν άλλη λιτότητα» δήλωσε ο ηγέτης των Εργατικών για να προσθέσει «Είμαι περήφανος για τα αποτελέσματα, για την ψήφο στην ελπίδα και το τέλος της λιτότητας».\nΣτη συνέχεια έστρεψε τα βέλη του προς της Τερέζα Μέι για να τονίσει «Η πρωθυπουργός έκανε εκλογές για να ήθελε μια εντολή. Η εντολή που πήρε είναι χαμένες έδρες, χαμένοι ψήφοι. Αυτό είναι αρκετό για να φύγει και να κάνει χώρο για μια κυβέρνηση που εκπροσωπεί τον λαό αυτής της χώρας».\nΟι Συντηρητικοί χάνοντας την απόλυτη πλειοψηφία των εδρών στο βρετανικό κοινοβούλιο θα έχουν την επιλογή να σχηματίσουν είτε κυβέρνηση μειοψηφίας είτε κυβέρνηση συνασπισμού με ένα ή περισσότερα κόμματα.\nΤελευταία τροποποίηση στις 08:41 - 09 Ιουν 2017


Αξέχαστες διακοπές στην Αίγυπτο - Love Your Holidays\nΑξέχαστες διακοπές στην Αίγυπτο\n3 Φεβρουαρίου, 2021 • 0 Comment\nΑξέχαστες διακοπές στην Αίγυπτο, στη χώρα των Φαραώ. Η Αίγυπτος μία χώρα γεμάτη μυστήρια, εμβληματικά αξιοθέατα και πλούσια ιστορία. Από την αρχαιότητα μέχρι και σήμερα συνεχίζει να κερδίζει το ενδιαφέρον των ταξιδιωτών. Οι αξέχαστες διακοπές στην Αίγυπτο όμως κρύβουν και ευχάριστες εκπλήξεις. Κρουαζιέρα στον Νείλο ποταμό, κοσμοπολίτικη πολυτέλεια στο Σάρμ Ελ Σείχ (Sharm El Sheikh) και εκδρομή στο Κάιρο. Και φυσικά μία επίσκεψη στη διαχρονική Αλεξάνδρεια του Καβάφη, τη 2η μεγαλύτερη πόλη και το κυριότερο λιμάνι της θα σας χαρίσει σίγουρα αξέχαστες διακοπές στην Αίγυπτο.\nΝαός στο Ασουάν της Αιγύπτου\nΝαός Αμπού Σιμπέλ Αίγυπτος\nΠέρα από τις τεράστιες αμμώδεις εκτάσεις και τα βραχώδη όρη, η Αίγυπτος φημίζεται και για την Ερυθρά Θάλασσα. Το όνομά της οφείλεται στο ερυθρό χρώμα της. Ο υδάτινος πλούτος σας περιμένει να τον ανακαλύψετε όπως επίσης και το Σαρμ Ελ Σέιχ ο πιο δημοφιλής τουριστικός προορισμός. Ανακαλύψτε περισσότερα στο άρθρο μας για το Σαρμ Ελ Σέιχ.\nΡομαντική Κρουαζιέρα στο Νείλο Αίγυπτος\nΕπιπλέον, προτείνουμε οπωσδήποτε το Σαρμ Ελ Σέιχ, τον πιο δημοφιλή τουριστικό προορισμό της χώρας. Τα πολυτελή θέρετρα στην Ερυθρά θάλασσα και ο πλούσιος υδάτινος κόσμος της περιοχής θα σας μαγέψει. Απολαύστε τις μοναδικές παραλίες με τους κοραλλιογενείς ύφαλους, καθώς και πολλές εξορμήσεις στην έρημο και στην μονή της Αγίας Αικατερίνης. Περισσότερα για το Σαρμ Ελ Σέιχ έχουμε ετοιμάσει στο σχετικό μας άρθρο.\nΓια να κλείσετε τις διακοπές σας στην Αίγυπτο θα βρείτε πλούσια προγράμματα για να επιλέξετε από 4 ημερών για Κάιρο έως και 10 ημερών για να ανακαλύψετε και την Αλεξάνδρεια, το Νείλο και το Σαρμ Ελ Σέιχ .\nΓια ακόμη περισσότερη έμπνευση για ατομικά, ομαδικά ή γαμήλια ταξίδια, διακοπές και πακέτα εκδρομών ανακαλύψτε τους λοιπούς προορισμούς μας εδώ.\nΣαρμ Ελ Σέιχ Αίγυπτος


Εuroleague: MVP της 5ης αγωνιστικής ο Νέντοβιτς (Vid) - Trifilara.gr\nHome ΜΠΑΣΚΕΤEUROLEAGUE\tΕuroleague: MVP της 5ης αγωνιστικής ο Νέντοβιτς (Vid)\nΑπό trifilara 24/10/2020 8:36\nΑπό trifilara 24/10/2020 08:36\nΟ Παναθηναϊκός επικράτησε της Φενερμπαχτσέ με 82-68 στην 5η αγωνιστική της Euroleague, με μεγάλο πρωταγωνιστή τον Νεμάνια Νέντοβιτς. Μάλιστα ο Σέρβος γκαρντ ανακηρύχθηκε MVP της εβδομάδας, αφού τα κατορθώματα του δεν άφησαν ασυγκίνητη την διοργανώτρια αρχή.\nΣυγκεκριμένα ο πρώην παίκτης της Αρμάνι Μιλάνο τελείωσε το παιχνίδι με 28 πόντους, έχοντας 2/5 δίποντα, 7/12 τρίποντα και 3/4 βολές. Παράλληλα μοίρασε 3 ασίστ, μάζεψε 3 ριμπάουντ και δεν έκανε κανένα λάθος σε 27:57!\nΑυτή ήταν η δεύτερη καλύτερη επιθετική του συγκομιδή στην διοργάνωση, με την πρώτη να χρονολογείται στις 5 Aπριλίου 2018. Tότε, φορώντας την φανέλα της Ουνικάχα Μάλαγα, σμπαράλιασε και πάλι την άμυνα της Φενερμπαχτσέ σκοράροντας 31 πόντους. Εν τέλη οι προσπάθειες του “Νέντο” έπιασαν τόπο, αφού οι Ανδαλουσιανοί πανηγύρισαν στο τέλος ένα μεγάλο διπλό μέσα στην Τουρκία.\nΔείτε εδώ τα κατορθώματα του Σέρβου σταρ:


Toyota Yaris Hybrid 1.5 100Ps | Power Automotive Magazine\nΤο ανανεωμένο Yaris έχει άπειρα σημεία -σε σχέση με το προηγούμενο μοντέλο- στα οποία έχει βελτιωθεί. Οι μηχανικοί της Toyota ισχυρίζονται ότι είναι 900 τα σημεία αυτά. Το design του εξωτερικά είναι αρκετά τολμηρό και μοντέρνο και φαίνεται ότι η Toyota μετά το C-HR, έχει αρχίσει να ξυπνάει από τον σχεδιαστικό της λήθαργο και μας δίνει ευχάριστα σχήματα στο μάτι, με έντονες και δυναμικές γραμμές. Η ουσία όμως κρύβεται στο εσωτερικό του και πιο συγκεκριμένα κάτω από το καπό.\nΕκεί θα συναντήσουμε δύο κινητήρες, έναν 1.5 VVTi, που αποδίδει 100Ps και έναν ηλεκτροκινητήρα μονού μαγνήτη, που αποδίδει 45KW. Και οι δύο μαζί στέλνουν την κίνηση σε ένα αυτόματο κιβώτιο συνεχώς μεταβαλλόμενης σχέσης, το e-CVT, το οποίο με τη σειρά του κινεί τους μπροστινούς τροχούς. Ο θερμικός κινητήρας χρησιμοποιεί μεταβλητό χρονισμό στις βαλβίδες εισαγωγής και εξαγωγής και έχει τη δυνατότητα να αλλάξει σε κύκλο λειτουργίας Atkinson, όταν έχουμε χαμηλά φορτία και σε Otto, όταν οι απαιτήσεις μεγαλώνουν. Ο ηλεκτρικός κινητήρας είναι αυτός, ο οποίος εκκινεί το όχημα από στάση και ο θερμικός εμπλέκεται είτε όταν ανέβουν τα χιλιόμετρα είτε όταν αδειάσουν οι μπαταρίες. Οι μπαταρίες, τώρα, έχουν μικρή χωρητικότητα, αφού φτάνουν μόλις τις 0,9KWh και η αυτονομία τους, όταν είναι πλήρως φορτισμένες, επαρκεί για να κινήσει το Yaris για λίγα χιλιόμετρα. Από εκεί και πέρα, η φόρτισή τους γίνεται είτε κατά την πέδηση είτε όταν απλά αφήνουμε το πετάλι του γκαζιού και το αυτοκίνητο κυλάει. Φυσικά, όλο αυτό το σύστημα είναι γνώριμο από παλιά, μιας και είναι μία τεχνολογία που είδαμε για πρώτη φορά στο Prius.\nΌταν γυρνάς το κλειδί και ξυπνάει ο κινητήρας, βασικά δεν ακούγεται τίποτα, γιατί στην ουσία ο θερμικός κινητήρας παραμένει σβηστός. Τα πρώτα μέτρα τα αναλαμβάνει ο ηλεκτρικός κινητήρας και, αν μάλιστα πατήσεις με σύνεση το γκάζι, ο θερμικός θα παραμείνει απενεργοποιημένος εκτός και αν περάσεις τα 50km/h. Στην πράξη αυτό σημαίνει ότι το Yaris θα κινηθεί εξαιρετικά οικονομικά μέσα στην πόλη. Η μέση κατανάλωση, που είδαμε μέσα στην πόλη, έπεσε ακόμα και στα 2,4lt/100km! Μόνο και μόνο το γεγονός αυτό, το κάνει ιδανικό για να κινείσαι καθημερινά μέσα στην πόλη. Βέβαια, οι μικρές του διαστάσεις παίζουν και αυτές το ρόλο τους, αφού μπορεί να χωρέσει σχεδόν παντού και να κινηθεί με άνεση σε κάθε στενό. Η ποιότητα κύλισης είναι πολύ καλή, με τις αναρτήσεις να απορροφούν τις κακοτεχνίες των δρόμων, ενώ ο θόρυβος του ηλεκτροκινητήρα πρακτικά δεν ακούγεται καθόλου. Όταν ενεργοποιηθεί ο θερμικός κινητήρας, πάλι ο θόρυβος παραμένει χαμηλός, εκτός και αν πατήσεις βαθιά το γκάζι σε κάποια διαδικασία επιτάχυνσης. Τότε ακούγεται ένα συνεχόμενο βουητό από τον κινητήρα, με τις rpm να εκτοξεύονται, μέχρι το αυτοκίνητο να αναπτύξει την επιθυμητή ταχύτητα. Παρόλα αυτά, οι μηχανικοί της Toyota έχουν βελτιώσει αρκετά την κατάσταση, τοποθετώντας νέες βάσεις κινητήρα, καινούργιο μπροστινό υποπλαίσιο, καινούργια ημιαξόνια και νέας σχεδίασης φιλτροκούτι για να μειώσουν το θόρυβο.\nΑν χρειαστεί να ταξιδέψετε με το υβριδικό Yaris θα πρέπει να συμβιβαστείτε καταρχάς με το θόρυβο του κινητήρα, αλλά και με το γεγονός ότι αρχικά θα φτάσει τα 100km/h, αλλά από εκεί και πάνω θα ζοριστεί πολύ για να ανεβάσει ταχύτητα. Αυτό μεταφράζεται στο να κρατήσετε το Yaris Hybrid κυρίως για τις μετακινήσεις σας μέσα στην πόλη. Σκεφτείτε ότι σε ανοιχτή διαδρομή, όπως αυτή που οδηγεί στο Σούνιο, η κατανάλωση ανέβαινε στα 4,5lt/100km και ορισμένες φορές έφτασε και στα 6lt/100km, αφού ο ηλεκτροκινητήρας είχε μικρότερο ρόλο στις υψηλές ταχύτητες. Στις στροφές τώρα, το Yaris είναι υποστροφικό και το VSC επεμβαίνει άμεσα για να σε φέρει στο δρόμο σου, όταν υπερβείς τα όρια. Από εκεί και πέρα, θα διαπιστώσει κανείς ότι το e-CVT δεν είναι και ο καλύτερος σύμμαχος για να κινηθεί κάποιος σε γρήγορους ρυθμούς σε μία τέτοια διαδρομή, αφού έχει αρκετή καθυστέρηση στο να αλλάξει κλιμάκωση ή όταν αφήσεις και πατήσεις ξανά το γκάζι, όπου το απαιτούν οι συνθήκες. Από την άλλη βέβαια, το Yaris Hybrid δεν έχει σχεδιαστεί για τέτοιου είδους οδήγηση.\nΕίπαμε, είναι παιδί της πόλης!\nΤο Yaris Hybrid πάντως είναι μία εξαιρετική περίπτωση για κάποιον που θέλει ένα δεύτερο αυτοκίνητο για να μετακινείται στη δουλειά του ή στις καθημερινές μετακινήσεις του. Από εκεί και πέρα, τις ταξιδιωτικές του ανάγκες θα πρέπει να τις αναζητήσει σε κάποιο μεγαλύτερο μοντέλο. Εντός πόλης, η κατανάλωση δύσκολα θα ανέβει πάνω από τα 3lt/100km, ενώ ο οδηγός και οι επιβάτες του θα εκτιμήσουν αρκετά την καλή ποιότητα κατασκευής και το άνετο εσωτερικό του.\nΚίνηση εντός πόλης\nΤαξίδι εκτός πόλης\nΘόρυβος κινητήρα κατά την επιτάχυνση\nΤΙΜΗ ΒΑΣΙΚΗΣ ΕΚΔΟΣΗΣ: €15.840\nΤροφοδοσία: Ψεκασμός πολλαπλών σημείων, ηλεκτρικός κινητήρας\nΒάρος (kg): 1.165\nΟνομαστική Ισχύς (Ps/rpm): 100/ 4.800\nΟνομαστική ροπή (kgm/rpm) 11,31/ 3.600-4.400\nΟνομαστική Ισχύς ηλεκτροκινητήρα (kw): 45\nΟνομαστική ροπή ηλεκτροκινητήρα (Nm): 169\n0-100km/h (sec): 11,80sec\nΤελική Ταχύτητα (km/h): 165\nΕΚΠΟΜΠΕΣ CO2 (gr/km): 75\nΜΕΣΗ ΚΑΤΑΝΑΛΩΣΗ Ονομαστική (lt/100km): 3,3\nΔοκιμής (lt/100km): 3,0\nΕλαστικά: 195/50 R16\nΚιβώτιο: αυτόματο κιβώτιο e-CVT


Frag It! - Airsoft Hellas\nΜαρ 23, 2017 Tasos\t0 Σχόλια\tairsoft, Custom, αεροσφαίριση, Βαφές, Φραγκίσκος\nΓνωστός στους περισσότερους airsofters εντός Αττικής (και όχι μόνο) για το ήθος του, το ύψος του αλλά και τις ωραίες custom βαφές που κάνει, ο Φραγκίσκος “Frag” απαντά στις ερωτήσεις μας σχετικά με το hobby-within-the-hobby (οποιαδήποτε ομοιότητα με άτομο που φημολογείται πως μοιράζει φίλια πυρά στα πεδία, δεν είναι καθόλου τυχαία).\nΠρώτα απ’ όλα να πω ένα μεγάλο μπράβο στο Airsoft Hellas για τις προσπάθειες που κάνει αυτές τις δύσκολες εποχές για να αναδείξει το αγαπημένο μας χόμπι. Εκ μέρους εμού και της ομάδας μου -των Black Sheep- χαιρετώ όλους τους συνχομπίστες, γνωστούς και μη.\n1. Πως ξεκίνησες να ασχολείσαι με την Αεροσφαίριση;\nΉμουν ανέκαθεν άρρωστος με τη σκοποβολή, ερασιτεχνικά πάντα (κουτάκια, μπουκαλάκια κλπ), και με μία κλίση προς τα “τρελά” χόμπι που έχουν έντονο το στοιχείο της αδρεναλίνης. Μια μέρα, χαζεύοντας στο ίντερνετ έπεσα πάνω σε κάτι Αμερικανάκια που κυνηγιόντουσαν με πιστόλια! Έψαξα, ρώτησα, και χωρίς να έχω δει ποτέ πεδίο στα μάτια μου αγόρασα ένα G4G Raider, μια Beretta Mg και ένα Blazer R. 93 χωρίς να ξέρω τίποτα και κανέναν. Θυμάμαι στο πρώτο παιχνίδι μου στο θρυλικό Hotel της Αγίας Μαρίνας, με Διοργανωτή τον γνωστό και μη εξαιρετέο (τρελό) Zinja, να έχω πάθει πλάκα γιατί όλοι ήταν λες και είχαν σκάσει από κάποιον πόλεμο και εγώ με σορτσάκι/κοντομάνικο να τρέχω σαν κατσίκι χωρίς να έχω καταλάβει τρεις ώρες διασκέδασης/αδρεναλίνης/πλάκας! Εκεί γνώρισα και την πρώτη μου ομάδα, τους Lions, στους οποίους οφείλω ένα μεγάλο ευχαριστώ γιατί δίπλα τους έμαθα να παίζω σωστά. Αξέχαστο, δε, ήταν το ύφος της γυναίκας μου όταν γύρισα σπίτι και είδε τα σημάδια από τις μπίλιες (ήταν πολλά…).\n2. Είχες κάποια σχέση με τις “τέχνες” γενικότερα, ή ασχολήθηκες με custom βαφές εξοπλισμού χωρίς κάποια… “προυπηρεσία”.\nΤο μόνο βάψιμο που έκανα ήταν στο σπίτι, κανένα κάγκελο και τέτοια πράγματα. Η αλήθεια είναι ότι είμαι πνευματικό παιδί ενός μεγάλου καλλιτέχνη του χώρου και ότι από τις δικές του φανταστικές δουλειές πήρα την απόφαση να αρχίσω να βάφω ρέπλικες. Ευχαριστώ ρε Αχιλλέα για ότι μας έχει δώσει μέχρι τώρα, και ξέρω ότι η συνέχεια θα είναι εντυπωσιακή. Έτσι λοιπόν είδα δουλειές του κυρίου, και με λίγο ψάξιμο στο διαδίκτυο μάζεψα υλικά, στένσιλ κλπ. και έβαψα την πρώτη μου ρέπλικα. Από εκείνη τη στιγμή το εν λόγω AEG έχει περαστεί καμιά δεκαριά φορές με διάφορα pattern (τώρα πρέπει να ζυγίζει 7-8 κιλά…). Οπότε, όχι, δεν υπήρχε καμία προϋπηρεσία και ασχολούμαι με τις βαφές μόλις δύο χρόνια.\n3. Πόσο χρόνο περίπου αφιερώνεις σε ένα project;\nΕξαρτάται από το project. Έχω τελειώσει δουλειά σε δύο μέρες, έχω χρειαστεί και δεκαπέντε μέρες. Έχει να κάνει με το μέγεθος της δουλειάς (σήματα, logo, ολικές βαφές κλπ.) και με τους κύκλους στεγνώματος. Κάθε “χέρι” παίρνει περίπου δύο μέρες για στεγνώσει καλά ώστε να περαστεί το επόμενο.\n4. Πιστεύεις πως πέρα από το αισθητικό κομμάτι (είμαστε και λίγο πόζεροι οι airsofters) έχει και λειτουργικό ρόλο η βαφή ενός όπλου Αεροσφάιρισης;\nΗ απόλυτη ποζεριά εμφανίστηκε προ τριμήνου με AK Armani και με MP5 Louis Vuitton. Δεν θα αναφέρω όνομα, αλλά ξέρει αυτός… Τώρα για το λειτουργικό θέμα ισχύει ότι και με τις στολές οι οποίες πρέπει να γίνονται ένα με το περιβάλλον. Οι παραλλαγές στις ρέπλικες μπορεί να φτάσουν μέχρι το σημείο να “εξαφανίσουν” το όπλο. Θυμάμαι ένα G3 του φίλου μου του Κώστα με concept ότι το όπλο ήταν χρόνια σε βυθισμένο πλοίο: Όλο το σώμα ήταν βαμμένο με γκρι λερώματα, γραμμές σκουριάς και άλλα τέτοια. Όταν του το παρέδωσα σε παιχνίδι, το ακουμπήσαμε όρθιο στη βάση του κορμού ενός πεύκου. Αν τραβούσες το βλέμμα σου από πάνω του έστω και μια στιγμή και ξανακοίταγες, ειλικρινά δεν το έβλεπες!\n5. Οι περισσότεροι εντυπωσιαζόμαστε όταν ανεβαίνουν “unique” δουλειές είτε από εσένα, είτε από άλλα άτομα που ασχολούνται. Πόσοι όμως είναι αυτοί που πραγματικά πληρώνουν για κάτι τέτοιο; Πιστεύεις πως αποτελούν μεγάλη μερίδα του κόσμου που ασχολείται με την Αεροσφαίριση στην Ελλάδα;\nΈχω τρία παιδάκια! Μια μέρα λοιπόν που συζητούσαμε με φίλο “δεινόσαυρο” του Airsoft μου είπε το κλασικό “Θες το παιδί σου να μην μπλέξει με ναρκωτικά, μηχανές, και άλλα κακά; Μάθε του Airsoft”! Σε ότι αφορά το “budget”, η αλήθεια είναι ότι σε γενικές γραμμές όλοι ζητάμε κάτι παραπάνω από τα “μωρά” μας. Σπάνια μένουμε στη μία στολή, στο ένα όπλο, και στη μία εξάρτυση. Έχουμε όλοι πέσει στα ψυχοφάρμακα, κινδυνεύουμε να μας χωρίσουν οι σύζυγοί μας. Σίγουρα έχουμε κάνει και υπερβολές, αλλά Airsoft μπορείς να πάιξεις και με ποσά της τάξης των 100-200 ευρώ. Ένα ζευγάρι βαλλιστικά γυαλιά, μία μασκούλα, ένα οπλάκι, ένα άρβυλο και έφυγες!\nΣας ευχαριστώ και πάλι για την ευκαιρία να μοιραστώ λίγα πράγματα με την Κοινότητα μας. Εύχομαι ένα ενωτικό Airsoftικό μέλλον (το χρειαζόμαστε), με καινούργιους παίκτες, νέα πεδία, νέα σενάρια, και πάνω από όλα σωστά και ασφαλή παιχνίδια!\n← Top10 ατάκες ατόμων που δεν το “κατέχουν”\nCapture the Rockets! →


Έρχεστε δεύτεροι. Ο στρατός ψάχνει τον Μαζιώτη για να υπηρετήσει την πατρίδα - Κοινωνία | News 24/7\nΈρχεστε δεύτεροι. Ο στρατός ψάχνει τον Μαζιώτη για να υπηρετήσει την πατρίδα\nΤον καταζητούμενο Νίκο Μαζιώτη αναζητά ο στρατός για να πάει φαντάρος. Έστειλε και έγγραφο στο Α.Τ Εξαρχείων! (Pics)\nnews247 03 Ιανουαρίου 2014 11:15\nΕκτός από την Αντιτρομοκρατική και ο Στρατός φαίνεται να αναζητεί τον Νίκο Μαζιώτη. Η μαμά πατρίδα τον καλεί για να υπηρετήσει τη θητεία του.\nΗ Στρατολογική Υπηρεσία έστειλε ειδοποίηση στο Α.Τ. Εξαρχείων, καθώς τον αναζητούν για να του επιδώσουν το φύλλο πορείας.\nΗ εφημερίδας "Παραπολιτικά" κοινοποιεί μάλιστα και το σχετικό έγγραφο.\nΣύμφωνα με το ρεπορτάζ, ο καταδικασμένος για τη δράση του "Επαναστατικού Αγώνα" και καταζητούμενος εδώ και 18 μήνες, Νίκος Μαζιώτης, θεωρείται λιποτάκτης, ενώ είναι φυγόδικος.\nΟ ίδιος, συνελήφθη ως αντιρρησίας συνείδησης το 1992 και αρνήθηκε να υπηρετήσει εναλλακτική θητεία, με αποτέλεσμα να καταδικαστεί σε φυλάκιση με αναστολή ενός έτους.\nΣτις 23 Δεκεμβρίου, η Στρατολογική Υπηρεσία Κεντρικής Μακεδονίας του ΓΕΣ, έστειλε επείγον τηλεγράφημα στον Αστυνομικό Τμήμα των Εξαρχείων, την περιοχή δηλαδή όπου διέμενε ο γνωστός τρομοκράτης, καλώντας τους αστυνομικούς να τον ενημερώσουν για θέματα θητείας, ενώ καλούν τον διαβόητο καταζητούμενο να παρουσιαστεί στο Κέντρο Εκπαίδευσης Υλικού Πολέμου (ΚΕΥΠ) ΣΤΗ Λαμία στις 13 Ιανουαρίου.\nΣύμφωνα με στοιχεία της ΕΛ.ΑΣ., ο Ν. Μαζιώτης μαζί με άλλα τουλάχιστον πέντε-έξι άτομα, ανάμεσα στα οποία και μία γυναίκα, έχουν πραγματοποιήσει από τον Μάρτιο του 2012 μέχρι τον περασμένο Αύγουστο πέντε ένοπλες ληστείες: Στη Νεμέα, στην Ακράτα, στις Σπέτσες, στο Βελεστίνο και στα Μέθανα.\nΗ συνολική λεία υπερβαίνει το 1,5 εκατ. ευρώ. Ο Νίκος Μαζιώτης έχει εξαφανιστεί από την 1η Ιουλίου 2012, μαζί με την σύντροφό του Πόλα Ρούπα και το μωρό τους. Έχει καταδικαστεί ως αρχηγός του Επαναστατικού Αγώνα σε 50 χρόνια κάθειρξης.


Συνέβη ένα πρωινό στο Γαύριο...\nΈχουν περάσει πολλά χρόνια από τότε που συνέβη ένα γεγονός που στην παρέα μας ακόμη το συζητάμε με συγκίνηση. Ήταν πριν 22 χρόνια. Είχαμε κατέβη όλοι μαζί - ως συνήθως – στο Γαύριο για ψώνια, βόλτα στην παραλία, τάισμα των ψαριών με κομματάκια από τα κουλούρια που παίρναμε από τον φούρνο και στο τέλος καθόμασταν για καφεδάκι σε διαφορετικό πάντοτε στέκι.\nΣε μια στιγμή χάσαμε ένα από τα μικράκια της παρέας. Θα ήταν 4 χρονών. Ξανθό σαν τον πατέρα του, ευγενικό, αλλά ζαβολιάρικο και θαρραλέο. Δεν ανησυχήσαμε διότι ήταν προσεκτικό και πάντα έκανε κάτι όταν ήθελε. Ο πατέρας του σηκώθηκε για να το μαζέψει και με την ευκαιρία να πάει και για τσιγάρα. Σε λίγο γυρίσαν και οι δύο μαζί ευχαριστημένοι. Τι είχε συμβεί;\nΟ μικρός δεν ήξερε τίποτε από λεφτά την εποχή εκείνη. Έβλεπε τους γονείς του να δίνουν κάτι στον μαγαζάτορες και εκείνος να τους δίνει κάτι χρήσιμο, ψωμί, εφημερίδα. Στο τοπικό μπακάλικο είχε πολλά και διάφορα πράγματα. Σιγά σιγά η ιδέα της ανταλλαγής καταστάλαξε στο μυαλουδάκι του. Την ημέρα εκείνη έκανε το τόλμημα να πλησιάσει το μαγαζάκι που είχε μια ευγενική ηλικιωμένη κυρία που είχε διάφορα ψιλοπράγματα: από είδη ραπτικής μέχρι κάλτσες και από ψαροπέδιλα μέχρι καραμέλες.\nΝτροπαλά μπήκε και πλησίασε τον πάγκο που είχε εντοπίσει από προηγούμενη φορά: καραμέλες, μαστίχες, ζαχαρωτά και μπισκοτάκια. Παραδίπλα είχε σοκολατένια ζωάκια, κατακόκκινα κοκοράκια καραμελωμένα με ένα ξυλάκι. Πιο εκεί είχε ξηρούς καρπούς και πολλά άλλα.\nΗ καλή κυρία τον ήξερα και τον άφησε να διαλέξει ότι ήθελε. Πράγματι, ο μικρός φίλος μας πήρε μια καλή ποικιλία στην χούφτα του και συνέχισε να διαλέγει. Εκείνη έσκυψε πάνω του και τον ρώτησε γλυκά:\n- Έχεις λεφτά για να πληρώσεις όλα αυτά που διάλεξες;\n- Βεβαίως, απάντησε, έχω πολλά λεφτά.\nΈβγαλε από το τσεπάκι του και άδειασε στην χούφτα της 7 κουκούτσια από κεράσια και 2 από βερίκοκα! Όλα τυλιγμένα προσεκτικά με γυαλιστερό χρυσόχαρτο από τα κουτιά των τσιγάρων. Η καλή κυρία κοιτούσε την παλάμη της. Ύστερα τον κοίταξε ερευνητικά για πολύ ώρα.\nΟ μικρός την ρώτησε ανυπόμονος και ανήσυχος:\n- Μήπως δεν φτάνουν;\nΕκείνη αναστέναξε σιγανά.\n- Νομίζω ότι είναι πολύ περισσότερα, απάντησε, Έχεις να πάρεις και μερικά ρέστα.\nΠλησίασε τον πάγκο που ήταν το ταμείο της , άνοιξε το συρταράκι. Επιστρέφοντας στον πάγκο, έσκυψε από πάνω και έβαλε 70 λεπτά στην απλωμένη χουφτίτσα.\nΈκτοτε πέρασαν αρκετά χρόνια. Εκείνο το καλοκαίρι βοηθούσα έναν φίλο που είχε ένα μικρό μαγαζάκι με παιδικά βιβλία, παιχνίδια, παιχνίδια για την θάλασσα. Πήγαινα μερικά πρωινά. Ένα από αυτά τα πρωινά μπήκαν στο μαγαζάκι δυο αδελφάκια. Ένα αγοράκι 4 ετών και ένα κοριτσάκι 5. Ψάξανε όλα τα ράφια με τα βιβλία, γλυκοκοιτούσαν μια γυάλα με ένα χρυσόψαρο, και αλωνίσανε όλο το μαγαζάκι. Τους ρώτησα εάν έχουν χρήματα για να πληρώσουν αυτά που θα διαλέξουν.\n- 'Ούουου!! Έχουμε πολλά λεφτά’', είπαν.\nΟ τρόπος τους κάτι μου θύμισε. Τελικά διάλεξαν 4 παιδικά βιβλιαράκι και την γυάλα με το χρυσόψαρο Και πλησίασαν και αφήσαν τις επιλογές τους στον πάγκο. Το αγοράκι γύρισε και είπε στην αδελφή του: "Εσύ πληρώνεις". Το κοριτσάκι πλησίασε με σφιγμένη γροθιά. Ξαφνικά ήξερα τι θα συμβεί και τι θα έλεγε. Η γροθιά άνοιξε και άφησε στον πάγκο... 90 λεπτά!\nΑυτόματα κοιταχτήκαμε με τον φίλο μου. Μας θύμισε την πρόκληση που αντιμετώπισε εκείνη η καλή κυριά στο Γαύριο πριν κάποια χρόνια, αλλά και τον ωραίο τρόπο που την αντιμετώπισε Κατάλαβα την αθωότητα των δύο μικρών παιδιών, αλλά και την δύναμη να διατηρήσω ή να καταστρέψω αυτήν την αθωότητα. Με πλημύρισε τόσο πολύ αυτή η ανάμνηση που μου πόνεσε ο λαιμός. Το κοριτσάκι στεκόταν περιμένοντας μπροστά μου.\n- "Δεν φτάνουν" ρώτησε.\nΤότε επενέβη ο φίλος μου και είπε:\n- "Είναι και πολλά", κατάφερε να πει. "Έχεις και μερικά ρέστα".\nΠήρε 20 λεπτά από το ταμείο, τα έριξε στην ανοιχτή χουφτίτσα και στάθηκε μαζί μου στην πόρτα, κοιτάζοντας τα παιδάκια που φεύγαν περπατώντας, κουβαλώντας προσεκτικά τον θησαυρό τους.\nΟ φίλος μου γύρισε απορημένος και με ρώτησε: "τι ομίχλη, τι θολούρα είναι αυτή;" Είχα κι εγώ την ίδια απορία. Όμως δεν ήταν ούτε ομίχλη, ούτε θολούρα. Ήταν δάκρια, που τρέχανε από τα μάτια μας και δεν θέλαμε να το παραδεχτούμε...\nΣε μια στιγμή, μάλιστα, μέσα στην "θολούρα" διέκρινα εκείνη την καλή κυρία που είχε πριν χρόνια το μαγαζάκι στο Γαύριο να μας χαμογελάει πονηρά...\nΠοιός είναι ποιός, ανεξάρτητα από το ωραίο κείμενο κάτι σαν ¨Χάιντι η μικρούλα των Άλπεων¨\nΠολύ ωραίο και ανθρώπινο αφήγημα.


22|06|2022 | 12:51\nΗ πλατφόρμα θα ανοίξει στο τέλος Ιουλίου. 65 € για τρεις μήνες θα λάβουν όσοι διαλέξουν πληρωμή με ΙΒΑΝ\nΔιπλάσιο θα είναι το Fuel Pass 2 που ανακοίνωσε η κυβέρνηση, καθώς η επιδότηση θα ανέρχεται στα 80 ευρώ για τρεις μήνες (Ιούλιο, Αύγουστο, Σεπτέμβριο), ενώ ειδικά για τα νησιά θα είναι 100 ευρώ. Η διαδικασία της υποβολής των αιτήσεων θα είναι ίδια με το Fuel Pass 1, μέσω της πλατφόρμας του gov.gr. Στην πράξη πρόκειται για 26,6 ευρώ τον μήνα (για την άυλη κάρτα) ή 21,6 ευρώ τον μήνα για την επιλογή πληρωμής με ΙΒΑΝ, όση βενζίνη δηλαδή βάζει ένας εργαζόμενος κάθε 2-3 μέρες για να μετακινηθεί από και προς την εργασία του.\nΟι δικαιούχοι, πάντως, θα πρέπει να αναμένουν για τουλάχιστον έναν μήνα, καθώς η πλατφόρμα θα ανοίξει στο τέλος Ιουλίου και η εκταμίευση των ποσών θα πραγματοποιηθεί λίγες ημέρες αργότερα.\nΣύμφωνα με τον υπουργό Οικονομικών Χρήστο Σταϊκούρα, κατά τη διάρκεια εξειδίκευσης του μέτρου, όσοι διαλέξουν την ψηφιακή κάρτα, αντί για κατάθεση στον τραπεζικό λογαριασμό, θα πάρουν επιπλέον 15 ευρώ, αντί για 5 ευρώ που ίσχυε έως τώρα στo Fuel Pass 1. Θα πρέπει να διευκρινιστεί ότι το «μπόνους» των 15 ευρώ περιλαμβάνεται ήδη στα 80 ευρώ της τριμηνιαίας επιδότησης, που σημαίνει ότι όσοι επιλέξουν να λάβουν την επιδότηση απευθείας στον τραπεζικό τους λογαριασμό θα λάβουν 65 ευρώ για όλο το τρίμηνο. Αντίστοιχα, οι κάτοικοι των νησιών που θα πάρουν την επιδότηση με την ψηφιακή κάρτα θα λάβουν 100 ευρώ και όσοι την εισπράξουν στον τραπεζικό τους λογαριασμό θα πάρουν 85 ευρώ.\nΌσον αφορά το diesel, η ενίσχυση παραμένει στα 15 λεπτά το λίτρο, που αποτυπώνεται απευθείας στην αντλία. Στόχος είναι να διατηρηθεί η τιμή στο πετρέλαιο κίνησης κάτω από τα 2 ευρώ.


OIKOΑΡΙΣΤΕΡΑ - ECOLEFT: Ράσελ Σόρτο: "Οι ιδέες του Μπέρνι Σάντερς έχουν εγκαταλειφθεί από τους Ευρωπαίους σοσιαλδημοκράτες εδώ και δεκαετίες"\nΡάσελ Σόρτο: "Οι ιδέες του Μπέρνι Σάντερς έχουν εγκαταλειφθεί από τους Ευρωπαίους σοσιαλδημοκράτες εδώ και δεκαετίες"\n[Φωτ. από το διαδίκτυο - Bernie Sanders]\nΟι ιδέες του Μπέρνι Σάντερς έχουν εγκαταλειφθεί από τους Ευρωπαίους σοσιαλδημοκράτες εδώ και δεκαετίες\nΠΗΓΗ ΑΠΕ ΜΠΕ Δευτέρα, 23 Μαΐου, 2016\nτου Ράσελ Σόρτο *\nO Μπέρνι Σάντερς περιοδεύει στις Ηνωμένες Πολιτείες, αλλά το μυαλό του είναι στην πραγματικότητα καρφωμένο στη βόρεια Ευρώπη. Στην προσπάθειά του να κάνει την αμερικανική κοινωνία δικαιότερη, εξετάζει χώρες που το κοινωνικό τους κράτος έχει δημιουργηθεί από τα σοσιαλδημοκρατικά κόμματα της Ευρώπης. Υπάρχει όμως ένα παράδοξο: Ενώ οι εκκλήσεις του Σάντερς για ανακατανομή του πλούτου και παρέμβαση του Κράτους στην υγεία, την παιδεία και το χρηματοπιστωτικό σύστημα απηχούν τις θέσεις που είχαν οι σοσιαλδημοκράτες στην Ευρώπη τις δεκαετίες του 1970 και του 1980, βρίσκονται σε αντίθεση με τις σημερινές θέσεις αυτών των κομμάτων. «Αυτά που λέει ο Σάντερς έχουν πάψει να τα λένε στην Ευρώπη εδώ και δεκαετίες» τονίζει ο Κας Μούντε, ένας Ολλανδός πολιτικός επιστήμονας που παρακολουθεί στενά τα ευρωπαϊκά πολιτικά κινήματα.\nΣτην Ολλανδία, για παράδειγμα, όπου έζησα για επτά χρόνια, επικρατεί ένας σκληρός πραγματισμός. Οι σοσιαλδημοκράτες, που διαμόρφωσαν σε μεγάλο βαθμό το σημερινό σύστημα, συμμετέχουν από το 2012 στον κυβερνητικό συνασπισμό μαζί με το συντηρητικό Κόμμα Ελευθερίας και Δημοκρατίας και υποστηρίζουν θέσεις πολύ διαφορετικές από εκείνες των προκατόχων τους. «Εφαρμόζουν μια πολιτική λιτότητας και ελέγχου του προϋπολογισμού» λέει ο Ολλανδός δημοσιογράφος Κρις Κίζνε. «Η ηγεσία του κόμματος ενέκρινε επίσης τα πακέτα διάσωσης των τραπεζών».\nΣε όλη την Ευρώπη, οι σοσιαλδημοκράτες έχουν εγκαταλείψει εδώ και χρόνια την πολιτική που υποστηρίζει σήμερα ο Σάντερς και έχουν στραφεί προς αυτό που οι Γερμανοί αποκαλούν Neue Mitte (Νέο Κέντρο) και άλλες χώρες ονόμασαν Τρίτο Δρόμο. Ορισμένοι στην Αριστερά χαρακτηρίζουν αυτήν τη στροφή ξεπούλημα. Άλλοι υποστηρίζουν ότι οι διαδοχικές εκλογές ήττες έκαναν τους σοσιαλδημοκράτες να καταλάβουν ότι η δωρεάν παιδεία και δωρεάν υγεία έχουν ένα κόστος που θα πρέπει κάπως να πληρωθεί. Αυτό που με εντυπωσίασε όταν ζούσα στην Ολλανδία ήταν ο μικτός χαρακτήρας του κοινωνικού της κράτους. Ενώ οι Αμερικανοί νομίζουν ότι τα ευρωπαϊκά συστήματα είναι σε μεγάλο βαθμό κρατικά, η υγειονομική περίθαλψη βρίσκεται από το 2006 στην Ολλανδία στα χέρια ιδιωτικών ασφαλιστικών εταιρειών. Η κυβέρνηση έχει βέβαια κυρίαρχο ρόλο, καθώς εποπτεύει τόσο τους ασφαλιστές όσο και τους ασφαλιζόμενους. Όπως λέει ο Κίζνε, «το σύστημα ιδιωτικοποιήθηκε με τη σιωπηρή έγκριση των σοσιαλδημοκρατών».\nΠριν από μερικά χρόνια είχα μια συζήτηση με την Καρολίεν Γκέρελς, ένα μέλος του σοσιαλδημοκρατικού κόμματος που ήταν τότε αντιδήμαρχος του Άμστερνταμ. Είχε μόλις επιστρέψει στην Ολλανδία από μια περιοδεία σε μια σειρά αμερικανικών πόλεων και είχε εκπλαγεί από το πόσο αδύναμες ήταν στις ΗΠΑ οι δημοτικές αρχές. Το επιχείρημά της δεν ήταν πως οι δήμαρχοι πρέπει να ελέγχουν τις περισσότερες πλευρές της δημοτικής ζωής, αλλά πως πρέπει να αποτελούν έναν αποτελεσματικό διαμεσολαβητή ανάμεσα σε μη κυβερνητικές οντότητες, όπως είναι οι εργολάβοι και οι ιδιοκτήτες γης. Αλλιώς, οι πόλεις θα είναι στο έλεος των πολυεθνικών.\nΟ πραγματισμός των Ευρωπαίων σοσιαλδημοκρατών φέρνει πολλούς από αυτούς πιο κοντά με τη Χίλαρι Κλίντον παρά με τον Σάντερς. Ένας Ολλανδός πολιτικός μού είπε ότι ο Σάντερς του θυμίζει τον Μάικλ Φουτ, επικεφαλής των Εργατικών στις αρχές της δεκαετίας του '80, ένθερμο σοσιαλιστή και υπέρμαχο του ελέγχου της βιομηχανίας από το κράτος. Η Κάριν Πέτερσον πάλι, αρχισυντάκτρια της σουηδικής εφημερίδας «Aftonbladet», μου είπε ότι οι σοσιαλδημοκράτες της χώρας της είναι διχασμένοι ανάμεσα στην Χίλαρι και τον Σάντερς.\nΣε όλη την Ευρώπη, τα σοσιαλδημοκρατικά κόμματα έχουν χάσει έδαφος τα τελευταία χρόνια. Ορισμένοι λένε πως αυτό οφείλεται ακριβώς στο ότι εγκατέλειψαν τα ιδανικά που υπερασπίζεται ο Σάντερς. Από την άλλη πλευρά, τα κόμματα αυτά διαμορφώθηκαν σε μια διαφορετική εποχή, όταν η μετανάστευση και το ελεύθερο εμπόριο δεν ήταν τόσο πιεστικά προβλήματα. Ενώ ο Σάντερς αντιτίθεται στην εμπορική συμφωνία συνεργασίας που διαπραγματεύονται οι ΗΠΑ με την Ευρώπη, θεωρώντας ότι βλάπτει τους Αμερικανούς εργαζόμενους, οι Ευρωπαίοι σοσιαλδημοκράτες την υπερασπίζονται, με το επιχείρημα ότι οι χώρες τους πρέπει να γίνουν ανταγωνιστικές. Και ενώ ο Σάντερς έχει δεσμευτεί ότι αν αναλάβει την προεδρία θα προσφέρει στους παράτυπους μετανάστες τη δυνατότητα απόκτησης της αμερικανικής ιθαγένειας, οι Ευρωπαίοι σοσιαλδημοκράτες είναι διχασμένοι στο θέμα της μετανάστευσης.\nΟ Σάντερς αναφέρεται μερικές φορές ονομαστικά στα σοσιαλδημοκρατικά κόμματα, συνήθως όμως χαρακτηρίζει τον εαυτό του «δημοκρατικό σοσιαλιστή», που είναι κάτι τελείως διαφορετικό. Ως παλιός αριστερός, είναι σίγουρο ότι ξέρει τη διαφορά. Η χρησιμοποίηση της αριστερής ορολογίας τού επιτρέπει να διαλέγει κάθε φορά τα στοιχεία που τον βολεύουν. Αυτό που απορρίπτει, πάντως, είναι η ανάληψη του ελέγχου των μέσων παραγωγής από το κράτος. Ο Σάντερς μοιάζει να νοσταλγεί τα νεανικά του χρόνια, όταν οι ιδέες του είχαν σημαδευτεί από τους Ευρωπαίους σοσιαλδημοκράτες. Το κακό είναι ότι αυτά τα χρόνια έχουν παρέλθει στην Ευρώπη προ πολλού. Όπως λέει κι ο Κας Μούντε, «η ειρωνεία είναι πως ο τελευταίος αληθινός σοσιαλδημοκράτης ζει στις Ηνωμένες Πολιτείες».\n(Πηγή: The New Yorker)\n* Ο Ράσελ Σόρτο (http://www.russellshorto.com/) είναι Αμερικανός συγγραφέας και ιστορικός, γνωστός από το βιβλίο του για τις ολλανδικές ρίζες της Νέας Υόρκης («The Island at the Center of the World» - Η νήσος στο κέντρο του κόσμου). Αρθογραφεί στο The New York Times Magazine, μεταξύ άλλων.\nΑναρτήθηκε από OIKO.ΠΟΛΙ.Σ. Χαϊδαρίου στις 11:50 μ.μ.\nΕτικέτες Αριστερά, Μπέρνι Σάντερς, Σοσιαλδημοκρατία, Bernie Sanders, USA\nΡάσελ Σόρτο: "Οι ιδέες του Μπέρνι Σάντερς έχουν εγ...\nΠαγκόσμια Συνέλευση στην Τύνιδα | Η CADTM γίνεται…...\nΔευτέρα, 16 Μαΐου 2016 Σάββατο 28 Μαΐου 2016 στην ...\nΚωνσταντίνος Βέργος: "Απίστευτες εξελίξεις στα Pa...


ΕΡΕΥΝΩ!!! ΑΡΑ ΥΠΑΡΧΩ !!! ( What the Bleep Do We Know? ): ΤΟ UFO ΣΤΟ ΒΥΘΟ ΤΗΣ ΒΑΛΤΙΚΗΣ\nΣτην παραπάνω φωτογραφία βλέπουμε αυτό που αρχικά είχαν βρει σε σύγκριση με αυτό που μας παρουσιάζουν τώρα ότι βρήκαν.\nΕσείς το βλέπετε να μοιάζει;\nΔεν είναι πραγματικά η ίδια δομή .... μία συγκάλυψη;\nTI ΔΕΙΧΝΟΥΝ ΤΩΡΑ\nΑρχικώς πίστεψαν ότι πρόκειται για ένα μεγάλο βράχο, αλλά μετά από καλύτερη παρατήρηση αντίκρισαν ένα αντικείμενο που έμοιαζε περισσότερο σαν ένα τεράστιο μανιτάρι, 3-4 μέτρων με στρογγυλεμένες πλευρές και τραχιές άκρες.\nΣτην κορυφή του μανιταριού υπάρχει ένας κύκλος σχηματισμένος από πέτρες.\nΗ μορφή του σχεδίου θυμίζει αυγό. Όπως είναι τοποθετημένες οι πέτρες μοιάζει σαν άνοιγμα στην κορυφή του αντικειμένου. Οι πέτρες καλύπτονται από κάτι που μοιάζει με αιθάλης\nΚανείς όμως δεν μας έλυσε την απορία γιατί οι φωτογραφίες που τραβήχτηκαν στο βυθό δεν μοιάζουν καθόλου με την φωτογραφία του σόναρ από πέρυσι. Μήπως, τελικά η όλη η επιχείρηση είναι απλά μια συγκάλυψη; ...και η όλη καθυστέρηση που προηγήθηκε λόγο κακών καιρικών συνθηκών ήταν απλά ένα κόλπο για να ανασυρθεί το αρχικό αντικείμενο από τις μυστικές υπηρεσίες και να τοποθετηθούν αυτά τα βράχια στη θέση του;\nΒΙΝΤΕΟ ΠΟΥ ΑΦΟΡΟΥΝ ΤΟ ΣΧΕΤΙΚΟ ΜΥΣΤΗΡΙΟ ΤΗΣ ΒΑΛΤΙΚΗΣ:\nΣτις 9 Ιουλίου,η ομάδα του Ocean X αναχώρησε για τη δεύτερη αποστολή της για να λύσει το μυστήριο σχετικά με την ανωμαλία στη Βαλτική Θάλασσα.\nΤο πλήρωμα θα επιστρέψει στην ακτή 21 Ιουλίου με νεότερες εξελίξεις.\nΔύτες που εξερευνούν το αντικείμενο ενός «σχήματος UFO» στη Βαλτική θάλασσα λένε ότι το περίεργο, κυρτό αντικείμενο μπορεί ενδεχομένως να είναι ένα μυστικό όπλο των Ναζί η κάποια συσκευή τους που έχει χαθεί κάτω από τα κύματα στο τέλος του Δευτέρου Παγκοσμίου Πολέμου\nΤώρα, όμως, πρώην Σουηδός αξιωματικός του ναυτικού του Β 'Παγκοσμίου Πολέμου και εμπειρογνώμονας, οAnders Autellus έδειξε ότι η δομή - μέτρησης 200ft πλάτος και 25ft ύψος θα μπορούσε να είναι η βάση μιας συσκευής που αναπτύχθηκε για να εμποδίσει Βρετανούς και Ρώσους σε υποβρύχιες κινήσεις στην περιοχή.\nΣημείο προσγείωσης: Οι ακριβείς συντεταγμένες του αντικειμένου δεν έχουν δημοσιευτεί, αλλά επιβεβαιώνεται ότι είναι κάπου στο κάτω μέρος του κόλπου Botnia στη Βαλτική Θάλασσα μεταξύ της Φινλανδίας και της Σουηδίας.\nKAI H ΣΥΝΕΧΕΙΑ:\nΕκείνο πάντως που δεν αμφισβητείται από κανέναν είναι το γεγονός πως το βυθισμένο αντικείμενο βρίσκεται κάτω από μία εξαιρετικά σημαντική θαλάσσια οδό την οποία οι Γερμανοί χρησιμοποιούσαν ευρέως κατά τον Β' Παγκόσμιο Πόλεμο τόσο για να μεταφέρουν προμήθειες ζωτικής σημασίας όσο και για να φυγαδεύσουν τον άμαχο γερμανικό πληθυσμό όταν προέκυψε η εκκένωσης των ανατολικών περιοχών μετά την εισβολή των σοβιετικών δυνάμεων.\nΗ ύπαρξη μίας μηχανής που θα προφύλλασε τα γερμανικά πλοία από τα πυρά των σοβιετικών υποβρυχίων, θα ήταν σίγουρα εξαιρετικά πολύτιμη για το γερμανικό ναυτικό.\nΩστόσο, ένα ιστορικό στοιχείο που αποκαλύπτει σήμερα το pyles.tv, έρχεται να αμφισβητήσει το σενάριο αυτό.\nΤο πολύνεκρο ναυάγιο του γερμανικού Βίλχελμ Γκούστλοφ που υπήρξε η μεγαλύτερη τραγωδία στην μέχρι τότε ιστορία της παγκόσμιας ναυτιλίας, αποδεικνύει με τον τραγικότερο τρόπο ότι οι Ναζί δεν διέθεταν κανένα "υπερόπλο" για να αντιμετωπίσουν τα σοβιετικά πυρά.\nΉταν 30 Ιανουαρίου 1945 όταν το υπερωκεάνιο Βίλχελμ Γκούστλοφ απέπλευσε από το λιμάνι του Γκότενχαφεν στις ακτές της Βαλτικής Θάλασσας με κατεύθυνση τις πιο ασφαλείς περιοχές της βόρειας Γερμανίας.\nΜε χωρητικότητα που δεν ξεπερνούσε τα 1900 άτομα, το πλοίο μετέφερε εκείνη την ημέρα 10.582 επιβάτες, ανάμεσά τους άμαχους πρόσφυγες από τις ανατολικές περιοχές του Γερμανικού Ράιχ, και τραυματίες στρατιώτες, άρρωστοι, γυναικόπαιδα και ηλικιωμένοι, που προσπαθούσαν όλοι να ξεφύγουν απο την επέλαση των σοβιετικών.\nΤo Βίλχελμ Γκούστλοφ δέχτηκε επίθεση με τορπίλες από το σοβιετικό υποβρύχιο S-13 και βυθίστηκε σε λιγότερο από μία ώρα στο βυθό της Βαλτικής, οδηγώντας στο θάνατο 9.340άτομα.\nΔυστυχώς για όλους αυτούς, καμία "μυστική" συσκευή των Ναζί δεν κατάφερε να εμποδίσει την ναυτική τραγωδία.\nΠΕΡΙΣΣΟΤΕΡΑ ΓΙΑ ΤΗΝ ΚΑΤΑΡΡΙΨΗ ΑΥΤΗΣ ΤΗΣ ΘΕΩΡΙΑ ΕΔΩ\nΟ επαγγελματίας δύτης Stefan Hogerborn, μέρος της ομάδας Ocean X η οποία ερευνά την ανωμαλία, είπε ότι κάποιες από τις κάμερες τις ομάδας και τα δορυφορικά τηλέφωνα αρνούνται να δουλέψουν, όταν είναι ακριβώς πάνω από το αντικείμενο και μπορούν να λειτουργήσουν μόνο από τη στιγμή που φεύγουν μακριά. Συγκεκριμένα ανέφερε:\n"Οτιδήποτε ηλεκτρικό εκεί έξω και το δορυφορικό τηλέφωνο, επίσης, σταμάτησε να λειτουργεί όταν ήμασταν πάνω από το αντικείμενο. Και στη συνέχεια, όταν φτάσαμε μακριά περίπου 200 μέτρα, ενεργοποιήθηκε και πάλι και όταν γυρίσαμε πίσω, πάνω από το αντικείμενο, δεν λειτουργούσε πάλι".\nΒαριά τροχιά σύγκρουσης: Η σουηδική καταδυτική ομάδα σημείωσε μια πορεία 320 μέτρων περίπου που χάραξε στον βυθό, «διάδρομο» που οδηγεί μέχρι το αντικείμενο, υπονοώντας ότι γλίστρησε κατά μήκος της διαδρομής πριν σταματήσει, αλλά δεν υπάρχουν αληθινές ξεκάθαρες απαντήσεις σε αυτό.\nΟ δύτης Peter Lindberg, δήλωσε: "Έχουμε βιώσει πράγματα που πραγματικά δεν μπορούμε να εξηγήσουμε και είμαι ο πιο δύσπιστος της ομάδας όσον αφορά αυτές τις διαφορετικές θεωρίες".\n"Ήμουν προετοιμασμένος μόνο για να βρω μια πέτρα ή βράχο ή προεξοχή ή σωρός από λάσπη, αλλά δεν ήταν τίποτα σαν αυτό, έτσι για μένα ήταν μια πρωτόγνωρη εμπειρία το ομολογώ".\nΤο μέλος Dennis Asberg, δήλωσε: "Είμαι 100% πεπεισμένος και σίγουρος ότι έχουμε βρει κάτι που είναι πολύ, πολύ, πολύ μοναδικό".\n"Είναι ένας μετεωρίτης ή ένας αστεροειδής; Ή ένα ηφαίστειο; Ή μια βάση από ας πούμε, ένα UBoat από τον Ψυχρό Πόλεμο, που έχει κατασκευαστεί και τοποθετηθεί εκεί; Ή είναι UFO;\nΛοιπόν, ειλικρινά, αυτό πρέπει να είναι κάτι".\nΤα αποσπάσματα αυτά αναφέρθηκαν για πρώτη φορά στο NDTV. H DailyMail επίσης προσέγγισε την ομάδα Ocean X για διευκρινίσεις.\nΤο αντικείμενο βρέθηκε για πρώτη φορά τον Μάιο του 2011, αλλά λόγω έλλειψης χρηματοδότησης και κακής χρονικής στιγμής, δεν μπορούσαν να στείλουν μια ομάδα μαζί για να δουν από μόνοι τους -ακριβώς το παράξενο, μεταλλικό περίγραμμα και το παρόμοιο με σχήμα δίσκου αντικείμενο για 200 μέτρα μακριά.\nΚατά τη διάρκεια της επίσκεψής τους, η ομάδα είδε ένα μονοπάτι 320 μέτρων που περιγράφεται ως «ένας διάδρομος ή ένα κατηφορικό μονοπάτι στο βυθό της θάλασσας με το αντικείμενο στο τέλος του».\nΗ εικόνα του σόναρ του αγνώστων στοιχείων αντικειμένου μοιάζει με το φημισμένο σκάφος του Star Wars το Millennium Falcon.\nΌπως ήταν πριν από την πρόσφατη κατάδυση, η ιστορία πίσω από το αντικείμενο είναι μια εικασία, από ένα "βύσμα στον εσωτερικό κόσμο" στο σκάφος Millennium Falcon από το Star Wars.\nΕνώ η ομάδα του Ocean Explorer είναι δικαιολογημένα ενθουσιασμένη για το δυνητικά γήινης σύγκρουσης εύρημα τους, άλλοι είναι ελαφρώς πιο επιφυλακτικοί και αμφισβητούν την ορθότητα της τεχνολογίας σόναρ.\nΣτο παρελθόν, η τεχνολογία αυτή έχει μπερδέψει ξένα αντικείμενα με ασυνήθιστα, αλλά φυσικά πετρώματα.\nΜέρος του προβλήματος που αντιμετωπίζουν είναι ότι δεν έχουν τρόπο να πουν τι είναι μέσα στον υποτιθέμενο κύλινδρο, αν είναι γεμάτος με χρυσό και πλούτη, ή κάποιο είδος πηγής ενέργειας, ή απλά παλιά ιζηματογενή σωματίδια.\nΗ Βαλτική Θάλασσα είναι ένας θησαυρός για τους κυνηγούς ναυαγίων. Περίπου 100.000 αντικείμενα πιστεύεται ότι βρίσκονται στο βυθό της κρύας θάλασσας.\nΗ εταιρεία έχει δημιουργήσει ένα υποβρύχιο που ελπίζει ότι θα προσελκύσει τουρίστες και υποψήφιους κυνηγούς ναυαγίων που θα πληρώσουν για να πάνε ένα ταξίδι κάτω στο βυθό της Βαλτικής Θάλασσας για να το δουν μόνοι τους.\nΟι εικόνες σονάρ της ομάδας Ocean Explorer δείχνουν ότι το αντικείμενο είναι ένας τεράστιος κύλινδρος με διάμετρο 60 μέτρων και μια ουρά μήκους 400 μέτρων. Ένα παρόμοιο αντικείμενο σε σχήμα δίσκου βρέθηκε επίσης περίπου 200 μέτρα μακριά.\nΆγνωστης Ταυτότητας Αντικείμενο: Οι δύτες του ναυαγίου είναι εντελώς μπερδεμένοι με το περίεργο σε σχήμα αντικείμενο που βρέθηκε στο βυθό της Βαλτικής Θάλασσας.\nΤουριστικά ταξίδια: Ο δύτης Peter Lindberg ελπίζει να πηγαίνει τουρίστες στο βυθό με αυτό το υποβρύχιο για να δουν το αντικείμενο.


Ημερολόγιο Ασημάντων 112: Η νόσος που τρώει τη σάρκα/ Ο ιός της ζήλιας/ Η Φανή | Δημήτρης Τζουμάκας | ΜΑΝΔΡΑΓΟΡΑΣ\nΗμερολόγιο Ασημάντων 112: Η νόσος που τρώει τη σάρκα/ Ο ιός της ζήλιας/ Η Φανή | Δημήτρης Τζουμάκας\nIn Λογοτεχνία, Πεζογραφία, Χρονογράφημα by mandragoras 15 Μαρτίου , 2019\n21.2.19 Συνάντηση για καφέ με τον ελληνοαυστραλό φίλο ζωγράφο Athas Sinanis, στα έργα του οποίου ανθρώπινα έντομα ζευγαρώνουν και αλληλοκαταβροχθίζονται σε λευκό και μωβ φόντο. Έργα δυνατά, υποβλητικά, σχιζοειδή λειτουργούν σαν παραμορφωτικοί καθρέφτες όπου με τρόμο αναγνωρίζεις τον κομματιασμένο σου εαυτό. Έχω πλέον υπό την κατοχή μου (στην Αθήνα) τα περισσότερα έργα του Άθα και υπερηφανεύομαι σαν να τα ζωγράφισα ο ίδιος. Ο Σινάνης δεν ζωγραφίζει πια, απλώς σταματάει πρώτα να μετρήσει την πίεση του σε ένα φαρμακείο του Έρλγουντ γιατί νιώθει κάπως περίεργα, την βρίσκουν υψηλή 16 και γίνεται μία ανακατωσούρα οι αυστραλοί φαρμακοποιοί ανησυχούν και ίσα που δεν τον στέλνουν δεμένο στο Νοσοκομείο. Περίεργο, ο Άθας διάγει ζωή ενάρετο, δεν καπνίζει, κινείται κυρίως με ποδήλατο, δεν έχει οικογενειακά βάρη, αλλά όμως είναι αγχώδης.\nΜας τάχει σκατώσει ο καιρός. Πέντε μέρες βροχερός και θα πάει έτσι μέχρι και τη Δευτέρα που φεύγω. Με δέκα μίζερα μπάνια θα μείνω τελικά.\nΚρούσματα του έλκους Buruli περίπου 300 στην Αυστραλία. Το σαρκοφάγο μυκητοβακτήριο ulcernas το οποίο καταβροχθίζει δέρμα και λίπος στο λεπτό ανήκει μας λένε στην οικογένεια που προκαλεί λέπρα και φυματίωση. Εμφανίστηκε στη χερσόνησο Mornington της Μελβούρνης και κατατρόμαξε τους γηγενείς. Αμέσως οργανώθηκαν οι Αυστραλοί κάτω από το πρόγραμμα Beating Buruli έσπευσα κι εγώ με το λεπροματώδες μου χαμόγελο.\nΛυσσάξανε οι μεγάλοι λευκοί παπαγάλοι στο πάρκο Γιατάμα μπροστά από το σπίτι μας, κάνουν θόρυβο λες και είμαστε στο Βιετνάμ. Στο μεταξύ η θυγατέρα Μαρία δεν ξυπνούσε με τίποτα είχε να πάει σε συγκέντρωση γονέων αλλά χτες βράδυ δέχτηκε επείγον τηλεφώνημα από φίλη πελάτισσα κι έμεινε κοντά της μέχρι αργά για να την καταπραΰνει. Η πελάτισσα πάσχει από τον ιό της ζήλειας, έχει τσιπάρει το κινητό τηλέφωνο του φίλου της, τον είδε να φλερτάρει άρχισε να τα σπάει όλα και επιχειρούσε να βάλει φωτιά στο σπίτι, την πρόλαβε στο τσακ ο εραστής και την πλάκωσε στα χαστούκια, φώναξαν τη Μαρία μας για πυροσβέστη.\nDinner με τον υιό Αντώνη στο Νιουτάουν όπου το παλιό υποβαθμισμένο τμήμα της King st. έχει γίνει της μόδας. Είναι τόσο γιάπικο πια το εσωτερικό αυτό προάστιο του Σύδνεϋ που υπάρχουν εφτά εστιατόρια για χορτοφάγους! Πρώτο και καλύτερο το Vegie magic. Δεν βρίσκουμε καμία λύση στην ενδοοικογενειακή κρίση που χρονίζει, όσο και η κρίση στην Ελλάδα.\nΗ Αλεξάνδρα Δεληγιώργη αναδημοσιεύει στη σελίδα της στο face book απόσπασμα από Ημερολόγιο και πετάγομαι σαν να με τσίμπησε μύγα τσε τσε και την «πατάω» όπως και με τον Ντίνο Σιώτη γιατί μετ’ ολίγον διαπιστώνω ότι πρόκειται για το βιβλίο της Ανέστιος Ημερολόγια (2014), μυθιστόρημα που φαίνεται ενδιαφέρον. «Είναι τέρας εγωισμού. Στην αρχή για να επιβιώσει. Μετά, γιατί τα κατάφερε».\nΉ κι αυτό: «Έχει ένα ελάττωμα, από φυσικού του είναι μικρός. Πιστεύει πως η πονηριά και το πνεύμα συνδυάζονται όπως η δάφνη κι ο μαϊντανός στο ίδιο φαΐ και ότι δεν είναι ίσα κι όμοια μόνο και μόνο για να μην αποκλείουν το ένα το άλλο.»\nΚι ένα ακόμη: «Η φετινή άνοιξη δεν είχε τίποτα από την άνοιξη.»\nΗ: «από το χάος γεννήθηκε η γη για να πατάμε γερά και ο έρωτας για να πετάμε χωρίς φτερά, μακριά της. –Ησίοδε πώς αντέχεις τόση αθανασία;»\nΕν κατακλείδι το ξαναλέω ͘ τα ημερολόγια είναι κι αυτά ένας τρόπος να μη χυθεί τόσο αίμα.\nΓεύση από το μυθιστόρημα «Ανέστιος. Ημερολόγια», εκδ. Αγρα 2014 ( σελ. 84-85)\nΤέλεια. Όπως διαπιστώνει κανείς και το ημερολόγιο είναι ένας τρόπος να μιλάς μυθιστορηματικά, όμως δεν ξέρω πόσο πειστικά είναι όλα αυτά, δεν έχω ακούσει μέχρι στιγμής για «άστεγο πανεπιστημιακό» και πώς μπορείς να φιλοσοφείς έτσι υψιπετώς σε στιγμές υποτίθεται απελπισίας και τόσο ποιητικά όσο η Αλεξάνδρα και εν πάση περιπτώσει το Ημερολόγιο είναι ένας τρόπος τελικά όχι για «να μη χυθεί», αλλά για να χυθεί αίμα.\nΤο ημερολόγιο μπορεί λοιπόν να γίνει μυθιστόρημα όπως η Ζωή εν Τάφω, αλλά το Ημερολόγιο είναι η ζωή εν τάφω, είναι εξομολόγηση στον ίδιο εαυτό, είναι απογύμνωση.\nΓράφουμε στα μαθητικά τετράδια ως νεανίες ημερολόγια ή όταν είμαστε ερωτευμένοι, γράφουμε ως συνταξιούχοι, ως προσωρινοί συνταξιούχοι απογοητευμένοι, όταν είμαστε αποκλεισμένοι κοινωνικά, δυσαρεστημένοι, δυσεπιβεβαιωμένοι, αλλά τώρα και ως άστεγοι στο δρόμο, η Σχεδία. Γράφουμε επίσης κι όταν είμαστε χαρούμενοι ημερολόγιο, όταν δεν έχουμε τι να κάνουμε, όταν έχουμε φάει κρέμα καραμελέ, είτε έχουμε είτε δεν έχουμε πλύνει τα δόντια μας, για να μιλήσουμε γράφουμε, επειδή δεν έχουμε κάποιο δίπλα μας, επειδή η γκόμενά μας ή ο γκόμενός μας δεν μας καταλαβαίνει, επειδή είμαστε ανώτεροι, επειδή έχουμε κόμπλεξ ανωτερότητας-κατωτερότητας κλπ. Η φιλόσοφος Αλεξάνδρα τολμάει να ανεβάσει τώρα ανέστιο Πανεπιστημιακό στο facebook. Όλα είναι δυνατά στο facebook, διαφημίζεσαι, αλλά κι εκτίθεσαι συνάμα γιατί δεν θα δούμε ποτέ έναν άστεγο πανεπιστημιακό αλλά αυτό δεν μας εμποδίζει να τον φανταστούμε.\nΛέμε όχι στο διανοουμενίστικο Ημερολόγιο, λέμε ναι στο Ημερολόγιο αναγκών. Η πρώτη φροντίς το πρωί και η τελευταία το βράδυ.\nΕκδήλωση στην Αθήνα από κυβερνητικούς: Το «αριστερό κόμμα στην ψηφιακή εποχή» στον πολυχώρο Σπούτνικ. Χμ. «Ψηφιακά» στον καημένο και ντεμοντέ Σπούτνικ; κάπως ανάποδο δεν είναι αυτό;\nΠέντε το απόγευμα με σιγανοψιχάλες και έναν ήλιο που παίζει κρυφτό στα σύννεφα. Darling harbor, στο λιμάνι των αγαπημένων περιμένοντας τη Φανή για την τρίτη και τελευταία συνάντηση. Πόσο αθώο το φλερτ; Καθόλου, αλλά τίποτα δεν θα γίνει. Πολύ σέξι, με καλές σπουδές, αλλά και σκληρό χριστιανικό μπαγκράουντ η κοπέλα –επιμελείται άλλωστε της εκκλησιαστικής ενημέρωσης στα αυστραλιανά μέσα– ένας επίτηδες συνδυασμός που σκοτώνει τους ακόλαστους.\nΓύρω γύρω ξενοδοχεία – oυρανοξύστες τελευταίας κοπής, Hyatt Regency, Sofitel, Novotel, Ibis, Star και πολυσινεμάδες και καλοθρεμμένα παιδάκια με μπούκλες σαν γλάροι στους λουστραρισμένους κάβους και κουνιστοί καναπέδες και γιάπηδες με μπύρες στο χέρι. Νάσου κι η Φανή κουνιστή και λυγιστή με το αθώο, σαρκοβόρο, χριστιανικό της χαμόγελο, μου δείχνει το γόνατό της σε κάποια φάση, όπως η Βιριδιάνα.\nΕφτά και τριάντα απογεύματος μετά, αφόρητη υγρασία Σιγκαπούρης, επιστρέφοντας με το τρένο στο πολυπολιτιστικό Κέμσι. Τα πουλιά στα πλατάνια στον κεντρικό δρόμο χαλάνε τον κόσμο. Οι κορεάτες τα κοιτάζουν περίεργα, φαντάζομαι ότι θα ήθελαν να τα κατεβάσουν με κανένα αεροβόλο.\n23.2.19 Υιός Αντώνογλου και μαμά Σοφία στο σπίτι. Η μοναδική κοινωνική ζωή της ημέρας, έβρεχε απαλά. Η Σοφία είναι πια 94 χρονών στην ηλικία που πέθανε η μητέρα μου. Συνυπήρξαμε τα πρώτα μεταναστευτικά χρόνια ως Σαρακατσανοδάσκαλοι στο Μπέλμορ. Είναι κομψή με ωραίο μπαστούνι και διατηρεί τας φρένας της, όπως και η μητέρα μου. Μένει στο backyard, το πίσω μέρος του σπιτιού αριστερής οικογένειας. Το παράπονο της Σοφίας είναι το αιώνιο παράπονο των μεγάλων ανθρώπων: Κανείς δεν έρχεται να με επισκεφτεί, από τους παλιούς συναδέλφους τίποτα, ούτε καν ένα τηλέφωνο βρε παιδί μου.\nΔιαβάζω στο face book: τιμούν φίλο ποιητή. Δεν βαρεθήκανε πια με τις τιμές και τα βραβεία;\nΜόνο τα θηλυκά κουνούπια ρουφούν αίμα. Σβανάρουν κάθε τόσο και από μία σταγόνα πηχτού αίματος που τα βοηθάει στην ωοτοκία τους, ενώ τα αρσενικά ζουν πιο βαρύθυμα με δροσιά και νέκταρ.


Φουλάρει ο Πήγασος! - www.12sports.gr\n08:48 | Σαβ 13 Ιουν, 2015\nΧωρίς άγχος και με στόχο να κυνηγήσει το… θαύμα της ανόδου, ο Πήγασος Κρεμαστής από 24 έως 28 Ιουνίου θα ριχτεί στη μάχη των μπαράζ στο κλειστό γυμναστήριο του Μετς. Οι πρωταθλήτριες Δωδεκανήσου θα παίξουν στο μεγάλο γήπεδο του Μετς και ευελπιστούν να είναι ανταγωνιστικές, αν και γνωρίζουν ότι το έργο τους θα είναι ιδιαίτερα δύσκολο. Κι αυτό γιατί τα φαβορί για την πρωτιά στον α’ όμιλο θεωρούνται (πάντα θεωρητικά όμως…) ο Έσπερος Πάτρας και ο Β.Α.Ο.Λ. Χίου, ενώ η Α.Γ.Ε. Χαλκίδας και ο Κούρος Σάμου είναι ομάδες στα μέτρα του Πήγασου Κρεμαστής. Τα κορίτσια του Βαγγέλη Αθανασιάδη συνεχίζουν την προετοιμασία τους στην Κρεμαστή για τους αγώνες στην Αθήνα και πλέον ο κόουτς της ομάδας θα ανεβάσει τους ρυθμούς, εν όψει της πρεμιέρας (24 Ιουνίου) κόντρα στον ισχυρό Έσπερο Πάτρας.


Italy Cookie Choices (for EU Cookie Law & Cookie Notice) – Πρόσθετο WordPress | WordPress.org Ελληνικά\nΑπό Enea Overclokk, Andrea Pernici, Andrea Cardinale\nwebj 30 Μαρτίου 2018\nandreaperugia1972 21 Ιανουαρίου 2018\nangelobianchi1973 9 Νοεμβρίου 2017\nfamarinu 9 Μαρτίου 2017\nstefanogonella 6 Φεβρουαρίου 2017\nEtienne P. 1 Φεβρουαρίου 2017\n“Italy Cookie Choices (for EU Cookie Law & Cookie Notice)” είναι λογισμικό ανοιχτού κώδικα. Οι παρακάτω έχουν συνεισφέρει στη δημιουργία του.\nΤο “Italy Cookie Choices (for EU Cookie Law & Cookie Notice)” έχει μεταφραστεί σε 2 γλώσσες. Ευχαριστούμε τους μεταφραστές για τις συνεισφορές τους.\nΜεταφράστε το “Italy Cookie Choices (for EU Cookie Law & Cookie Notice)” στην γλώσσα σας.


tromaktikotero: Σε επιφυλακή το αεροδρόμιο του Μόντρεαλ\nΣε επιφυλακή το αεροδρόμιο του Μόντρεαλ\nΕντοπίστηκε ύποπτο πακέτο σε βαλίτσα επιβατών...\nΔύο άντρες συνελήφθησαν στο αεροδρόμιο Πιερ Έλιοτ Τρουντό του Μόντρεαλ, καθώς\nεντοπίσθηκε βρέθηκε ύποπτο πακέτο στις βαλίτσες τους. Οι ύποπτοι επρόκειτο να επιβιβαστούν σε πτήση προς αναχώρηση.\nΟι φρουροί της ασφάλειας εντόπισαν το ύποπτο αντικείμενο τα χαράματα και κάλεσαν αμέσως την αστυνομία προς βοήθεια.\nΟ εκπρόσωπος τύπου της αστυνομίας του Μόντρεαλ Σιμόν Ντελόρμ δήλωσε πως το αντικείμενο βρέθηκε κατά τη διάρκεια ελέγχου σε ένα σημείο ελέγχου ασφαλείας του αεροδρομίου.\n«Αυτή την ώρα βρίσκονται με τον ανακριτή προσπαθώντας να εξηγήσουν γιατί είχαν ύποπτο πακέτο στις αποσκευές τους».\nΗ αστυνομία του Μόντρεαλ έχει εξαπολύσει ομάδα σκύλων και ειδικές δυνάμεις στο αεροδρόμιο του Μόντρεαλ, καθώς η κατάσταση παρακολουθείται στενά.\nΑκόμη δεν έχουν δοθεί στη δημοσιότητα τα ονόματα των επιβατών και πληροφορίες για τι είδους αντικείμενο εντοπίσθηκε.\nΑναρτήθηκε απο tromaktikotero στις 9:39 μ.μ.


ΥΓΕΙΑ | Σηκωθείτε από τους καναπέδες!\nΣηκωθείτε από τους καναπέδες!\nΌχι, δεν πρόκειται για τη γνωστή cult τηλεοπτική διαφήμιση, αλλά για τη must προτροπή της εποχής μας, ειδικά αν θέλουμε την απόλαυση της γεύσης χωρίς το τίμημα των κιλών.\nΔημοσίευση | 18 Οκτωβρίου 2010Παλαιότερο των 360 ημερών\nΑν συγκεντρώναμε όλο το μελάνι που έχει χυθεί στη μάχη εναντίον των κιλών, είναι σίγουρο ότι θα γεμίζαμε μία ολόκληρη λίμνη. Δίαιτες με παράξενα ονόματα, πολύπλοκοι υπολογισμοί, απαγορεύσεις, υπερβολές και παραλογισμοί - κι αποτέλεσμα, τις περισσότερες φορές, μηδέν. Άλλωστε, ο άνθρωπος δεν έχει γεννηθεί για να στερείται.\nΈρευνα: Φως στις καρδιακές αρρυθμίες Γενετική: Ένα βήμα πιο κοντά σε εγκεφαλικές θεραπείες Φακοί επαφής: Ανοίξτε τα μάτια σας Τι δείχνει το Τεστ Παπ;\nΤι βάρος πρέπει να έχω; Δυσλεξία: Όσα θέλετε να μάθετε Κερδίζει έδαφος η ίαση μετά μουσικής Έρευνα: Φιλήσυχοι οι σχιζοφρενείς!


Δ. Παύλου Μελά: 3,86 εκ. ευρώ για νέα σχολικά κτίρια και ενεργειακή θωράκιση\nOn Μάιος 18, 2019 11:15 πμ\nΠριν ολοκληρωθεί η φετινή σχολική χρονιά, συνεχίζονται τα καλά νέα από το Τμήμα Σχολικής Στέγης της Διεύθυνσης Τεχνικών Υπηρεσιών Δήμου Παύλου Μελά για τη μαθητική κοινότητα της Ευκαρπίας, της Σταυρούπολης και της Πολίχνης, όπως ανακοινώνει ο δήμος.\nΠροσθήκη ορόφου στο 3ο Δημοτικό Ευκαρπίας\nΕγκρίθηκε το ποσόν του 938.184 ευρώ και αναμένεται η Απόφαση ένταξης του έργου «Προσθήκη ορόφου στο 3ο Δημοτικό σχολείο Ευκαρπίας» από το Υπουργείο Εσωτερικών, και αφορά την «Ανέγερση και Επανάχρηση δημοτικών κτιρίων» του προγράμματος ΦΙΛΟΔΗΜΟΣ Ι, Άξονας Προτεραιότητας με τίτλο «Ανέγερση ή/και Αποκατάσταση δημοτικών κτιρίων».\nΠρόκειται για παρέμβαση που περιλαμβάνει την κατασκευή ενός ορόφου 504,40 τ.μ. με έξι νέες αίθουσες διδασκαλίας, ενός χώρου διαλείμματος και δυο χώρων τουαλετών. Επιπρόσθετα και προκειμένου να υπάρχει λειτουργική συμβατότητα με την προσθήκη του νέου ορόφου, θα γίνει ενεργειακή αναβάθμιση του κτηριακού συγκροτήματος με την αντικατάσταση λεβήτων και καλοριφέρ και προσθήκη συστήματος αντιστάθμισης, την αντικατάσταση φωτιστικών σωμάτων στο εσωτερικό του κτιρίου, την αντικατάσταση κουφωμάτων, χωρίς να αλλάζει η όψη του κτιρίου και την προσθήκη θερμοπρόσoψης. Η αναγκαιότητα υλοποίησης εργασιών ενεργειακής αναβάθμισης στο ίδιο έργο με αυτό της προσθήκης ορόφου προκύπτει μεταξύ άλλων από τις απαιτήσεις του ΚΕΝΑΚ και της υπ’ αριθμόν 2/12.10.2018 Οικοδομικής Άδειας προκειμένου να γίνεται το κτήριο κατηγορίας Α+ από Δ που είναι σήμερα.\nΕκδόθηκε η Άδεια για την Ανέγερση του 7ου Νηπιαγωγείου Ευκαρπίας\nΕκδόθηκε η Οικοδομική Άδεια του έργου «Ανέγερση 7ου Νηπιαγωγείου Ευκαρπίας Δήμου Παύλου Μελά» που πρόκειται να ανεγερθεί στο Ο.Τ.Γ11, προϋπολογισμού 1.350.000,00 ευρώ και Ενεργειακής κλάσης Α+.\nΈγιναν όλες οι απαραίτητες ενέργειες και συνεργασίες ώστε να ξεκινήσει η ανέγερσή του με δωρεά της Αναστασίας Λαδένη η οποία ανέλαβε με δικές της δαπάνες και την κατασκευή του 6ου Βρεφονηπιακού σταθμού Άνω Μετεώρων που εγκαινιάστηκε επίσημα στις 23 Μαρτίου 2019.\nΠρόκειται για ένα ολοήμερο διθέσιο Νηπιαγωγείο σε ισόγεια κατασκευή ως απαιτείται από τις προδιαγραφές, φιλικό, οικείο και καλαίσθητο ώστε να προδιαθέτει θετικά γονείς και παιδιά.\nΗ κάλυψη του κτιρίου θα είναι με δώμα, επάνω στο οποίο θα τοποθετηθούν συλλέκτες κενού σε βάση από αλουμίνιο, εξωτερική μονάδα αντλίας θερμότητας και φωτοσωλήνες, αφού το κτίριο κρίθηκε από τον ΚΕΝΑΚ Α+, οπότε θα είναι ενεργειακά αυτόνομο.\nΝα σημειωθεί ότι στο ίδιο οικόπεδο θα κατασκευαστεί το έργο «Ανέγερση 5ου Δημοτικού σχολείου Ευκαρπίας Δήμου Παύλου Μελά», για το οποίο ολοκληρώθηκαν οι μελέτες (Αρχιτεκτονική, Στατική, Η/Μ και ΚΕΝΑΚ), εγκρίθηκε η μελέτη Αερίου και κατατέθηκε φάκελος στην Πυροσβεστική Υπηρεσία.\nΜετά την έκδοση συμβολαιογραφικής Πράξης για την δέσμευση θέσεων παρκαρίσματος, το Τμήμα Σχολικής Στέγης θα προχωρήσει στην έκδοση της Οικοδομικής Άδειας ενώ παράλληλα συντάσσονται τα Τεύχη Δημοπράτησης του έργου.\nΠρόκειται για τριώροφο κτίσμα με υπόγειο και ο σχεδιασμός του έχει αντιμετωπισθεί βιοκλιματικά.\n1,5 εκατομμύριο ευρώ για πράσινη ταράτσα στο ΕΠΑΛ Σταυρούπολης\nΜετά την ένταξη στο «ΕΣΠΑ 2014-2020» του έργου «Ενεργειακή αναβάθμιση σχολικών κτιρίων Δήμου Παύλου Μελά», ο Δήμος συνεχίζει με το έργο «Δημιουργία πράσινου δώματος στο σχολικό συγκρότημα ΕΠΑΛ Σταυρούπολης». Το Δημοτικό Συμβούλιο αποφάσισε ομόφωνα με την 225/20-3-2019 να αποδεχτεί την ένταξη της Πράξης.\nΗ Χρηματοδότηση αφορά σε παρέμβαση στα δώματα του σχολικού συγκροτήματος στο οποίο συστεγάζονται το 1ο και 2ο ΕΠΑΛ, το Εσπερινό ΕΠΑΛ και το εργαστηριακό κέντρο Ε.Κ. του ΕΠΑΛ Σταυρούπολης.\nΤο σχολικό συγκρότημα του ΕΠΑΛ είναι ένα από τα μεγαλύτερα της Δυτικής Θεσσαλονίκης τόσο ως προς την έκταση των κτιριακών υποδομών του όσο και ως προς το πλήθος των μαθητών που φιλοξενεί. Χωροθετείται στο Ο.Τ. 1α της περιοχής Τερψιθέας της Δ.Κ. Σταυρούπολης, σε οικόπεδο συνολικού εμβαδού 11.050,14 τ.μ. και η συνολική κτισμένη επιφάνεια του οικοδομήματος είναι 11.918,00 τ.μ..\nΟι επιφάνειες επιστέγασης του κτίσματος ανέρχονται σε 6.042,00 τ.μ., οι οποίες μοιράζονται στα διάφορης ογκομετρίας κτίσματα του συγκροτήματος.\nΤο κτίσμα δεν εφάπτεται σε άλλα και γενικά δεν σκιάζεται από πουθενά γεγονός που σημαίνει ότι στο δώμα αναπτύσσονται μεγάλες θερμοκρασίες.\nΠρόκειται για παρέμβαση που περιλαμβάνει έργο διαμόρφωσης φυτεμένου δώματος συνολικού εμβαδού 3.087,00 τ.μ. καθώς και πράσινων τοίχων συνολικού εμβαδού 100,00 τ.μ. και με στόχο την ενίσχυση του άξονα της στρατηγικής ΟΧΕ-ΒΑΑ Θεσσαλονίκης για μια πόλη πράσινη και ανθεκτική.\nΑναλυτικότερα η παρέμβαση στα δώματα του σχολικού συγκροτήματος περιλαμβάνει εργασίες στεγάνωσης των δωμάτων, διαμόρφωση υποστρώματος, προμήθεια και εγκατάσταση φυτικού υλικού και συστήματος αυτόματης άρδευσης. Η παρέμβαση πράσινου τοίχου περιλαμβάνει την τοποθέτηση συστήματος κάθετων τοίχων δηλαδή εγκατάσταση υποδομής που φέρει ενσωματωμένο σύστημα άρδευσης και αποστράγγισης, την στερέωση-κούμπωμα των φυτοδοχείων καθώς και την φύτευση των φυτών.\nΜε την εφαρμογή της προτεινόμενης πράξης αναμένονται πολλαπλά περιβαλλοντικά οφέλη μέσα από την μείωση των ενεργειακών απωλειών και των θερμικών ανταλλαγών του κτιρίου με το περιβάλλον, την ενίσχυση της ηχομόνωσης, τη διαχείριση των όμβριων υδάτων και την μείωση του συντελεστή απορροής τους, την συγκράτηση των επιβλαβών σωματιδίων και τελικά την αναβάθμιση της «πράσινης» λειτουργίας της περιοχής. Ειδικότερα η κατασκευή του πράσινου δώματος θα προσφέρει εξοικονόμηση ενέργειας τόσο κατά τη θερινή όσο και κατά τη χειμερινή περίοδο μέσω της μείωσης των ενεργειακών απωλειών και των θερμικών ανταλλαγών με το περιβάλλον.\nΈτσι εξασφαλίζεται εξοικονόμηση ενέργειας τους ζεστούς μήνες λόγω μειωμένων αναγκών του κτιρίου σε ψύξη, αλλά και τους ψυχρούς μήνες γιατί οι ανάγκες για θέρμανση είναι μικρότερες. Η πράσινη στέγη στο κτίριο τροποποιεί τις θερμικές του ιδιότητες και βοηθά στην εξοικονόμηση ενέργειας και στη βελτίωση της ανθρώπινης άνεσης.\nΣημειώνεται ότι το σύστημα υποδομής που θα εγκατασταθεί είναι κατάλληλο για το συνδυασμό πράσινου δώματος/πράσινης στέγης και φωτοβολταϊκών, αφού έχει ενσωματωμένη τη βάση στήριξης των φωτοβολταϊκών, για μελλοντική τους εγκατάσταση. Αυτό γίνεται διότι με το συνδυασμό των δύο φιλικών προς το περιβάλλον τεχνολογιών, επιτυγχάνουμε τη μέγιστη παραγωγή ενέργειας για το κτίριο, ενώ ταυτόχρονα εξασφαλίζουμε την προστασία του κτιρίου από τις ακραίες μεταβολές των εξωτερικών συνθηκών (άνεμος, χαλάζι, δυνατές βροχές, υψηλές θερμοκρασίες).\nΝέα φωτιστικά σώματα τύπου LED σε 9 σχολικά κτίρια\nΣε εξέλιξη είναι η τοποθέτηση νέων φωτιστικών σωμάτων τύπου LED ενεργειακής κλάσης Α+ και Α++, σε εννέα (9) σχολικά κτίρια, προϋπολογισμού 73.958,56 ευρώ ώστε να επιτευχθεί τουλάχιστον 60% εξοικονόμηση χρημάτων.\nΤα κτίρια όπου θα γίνει η τοποθέτηση των παραπάνω σωμάτων είναι τα εξής:\n•1ο Δημοτικό Σχολείο Ν. Ευκαρπίας επί της οδού Ν.Πλαστήρα αρ. 2,\n•Αίθουσα Πολλαπλών Χρήσεων του 1ου Δημοτικού Ν. Ευκαρπίας επί της οδού Ν. Πλαστήρα αρ. 2.\n•4ο Δημοτικό Σχολείο Ν. Ευκαρπίας επί της οδού Παπάγου αρ. 1,\n•4ο Λύκειο Σταυρούπολης επί της οδού Τέρμα Ιθάκης, περιοχή Άνω Ηλιούπολης.\n•9ο Δημοτικό Σχολείο Σταυρούπολης επί της οδού Χ. Γραβιάς & Μπουμπουλίνας\n•3ο Δημοτικό Σχολείο Σταυρούπολης επί της οδού Ναυαρίνου αρ. 1\n•2ο Δημοτικό Σχολείο Πολίχνης επί της οδού Κυριακοπούλου αρ. 11\n•13ο Δημοτικό Σχολείο Πολίχνης επί της οδού Φιλίππου\n•1ο Γυμνάσιο Πολίχνης επί της οδού Σχολείου αρ. 1\nΤα φωτιστικά σώματα είναι χαμηλής ενεργειακής κατανάλωσης (φωτοδιόδων-LED) τροφοδοτούμενα από το δίκτυο χαμηλής τάσης της εταιρείας ΔΕΔΔΗΕ (Διαχειριστής Ελληνικού Δικτύου Διανομής Ηλεκτρικής Ενέργειας) για το φωτισμό του εσωτερικού χώρου των σχολείων. Ο Δήμος Παύλου Μελά με την παρέμβαση αυτή στοχεύει, αφενός στην εξοικονόμηση ηλεκτρικής ενέργειας από φωτισμό και αφετέρου σε πολύ μεγάλα περιβαλλοντικά και οικονομικά οφέλη.\nΔήμος Παύλου Μελάενεργειακή θωράκισησχολεία


O βιολογικός των νοτιόχωρων\nΟ βιολογικός της νότιας πόλης από το ύψος του Πύργου Γιαννέλλη έως την Κράτηγο, αποτέλεσε θέμα συζήτησης και έντονου προβληματισμού κατά την χθεσινή συνεδρίαση του ΔΣ της ΔΕΥΑΛ, δεδομένου ότι ο χρόνος πιέζει, υπάρχουν σοβαρές ελλείψεις και κυρίως δυστοκία...\nΈνα κιλό καπνός\nΈναν 43χρονο συνέλαβαν χθες το μεσημέρι στελέχη της Περιφερειακής Ομάδας Δίωξης Ναρκωτικών (Π.Ο.ΔΙ.Ν.) της Λιμενικής Αρχής Μυτιλήνης, για παράβαση του νόμου περί λαθρεμπορίου καπνικών προϊόντων. Συγκεκριμένα,...\nYποκινούν μαθητική πορεία\nΗ Συντονιστική Επιτροπή μαθητών Αθήνας(!!!) απευθύνεται σε όλους τους μαθητές της χώρας, προτρέποντάς τους σε κινητοποίηση και συστράτευση αγώνα με τους καθηγητές και τους γονείς, την Δευτέρα,...\nΟ Ν. Φίλης στη Λέσβο\nΔιήμερη επίσκεψη πραγματοποιεί την Δευτέρα και την Τρίτη ο Νίκος Φίλης, Τομεάρχης Παιδείας της κοινοβουλευτικής ομάδας του ΣΥΡΙΖΑ Π.Σ. στη Λέσβο. Την Δευτέρα, στις 9:30 το πρωί θα επισκεφτεί...\nΜια νέα μέθοδος απάτης με sms ήρθε στο φως. Με πρόσχημα τον κορωνοϊό και την καραντίνα, προσπαθούν να υποκλέψουν τα ευαίσθητα προσωπικά δεδομένα. Οι πολίτες λαμβάνουν sms που τους ενημερώνουν...\nΣαρωτικοί έλεγχοι, βάσει στοχευμένου σχεδίου, ξεκινάν...\nΠρόβλημα κορεσμού αντιμετωπίζει ο ΧΥΤΑ Λήμνου, γεγονός...\nTο μεγαλύτερο υδρόβιο έντομο της Ευρώπης, -ο λιθόκερος,...\n-Ο Περιφερειάρχης Βορείου Αιγαίου Κων. Μουτζούρης, με αφορμή...\n*Πολλά τα νοικοκυριά που αδυνατούν να καταβάλλουν το ποσό των λογαριασμών, με αποτέλεσμα οι οργανισμοί, είτε πρόκειται για ΔΕΗ είτε για τηλεπικοινωνίες, να προβαίνουν σε...\nΣωθήκαμε! Όταν έλθουν θα την αλλάξουν\nΜερικές φορές, το να παρακολουθείς, επί ώρες, τις συνεδριάσεις της Βουλής, έστω και από την άνεση του σπιτιού σου, βλάπτει σοβαρώς την υγεία. Σου ανεβαίνει το αίμα στο...\nΓ' ΕΘΝΙΚΗ ΑΝΑΒΛΗΘΗΚΕ ΓΙΑ ΤΗΝ ΤΡΙΤΗ Η ΚΛΗΡΩΣΗ Κι ενώ όλοι περίμεναν πως χθες θα δινόταν οριστική λύση στον καταρτισμό των ομίλων και την κλήρωση του πρωταθλήματος,...\nΤου Φίλιππου Ζάχαρη (zachfil64@gmail.com) Το Ελληνικό Συμβούλιο για τους Πρόσφυγες (ΕΣΠ) και η Υποστήριξη Προσφύγων στο Αιγαίο (RSA), υπέβαλαν την Πέμπτη στο Συμβούλιο της Επικρατείας...